RTCG - Radio Televizija Crne Gore - Nacionalni javni servis :: Društvo :: Od bolesti srca više obolijevaju muškarci\n01. 10. 2018. 12:20 >> 12:00 1\nU Crnoj Gori godišnje od akutnog koronarnog sindroma (AKS) oboli 1,44 hiljade osoba, kazala je specijalista socijalne medicine, Verica Osmanović, navodeći da više oboljevaju muškarci nego žene.\nPovodom obilježavanja Svjetskog dana srca, predstavnici Doma zdravlja Podgorica i Instituta za javno zdravlje (IJZCG) mjerilis su krvni pritisak, nivo šećera u krvi i savjetovali građane o prevenciji kardiovaskularnih bolesti pimjenom zdravih stilova života.\nOsmanović je agenciji Mina kazala da je Svjetski dan srca značajna javno zdravstvena kampanja o podizanju svijesti o kardiovaskularnim bolestima.\n„Ove godine se obilježava pod sloganom „Moje srce, tvoje srce“ sa akcentom na obećanju o izmjenama životnih navika pravilnom ishranom, fizičkim aktivnostima, prestankom pušenja i motivisanjem djece da budu aktivnija“, navela je Osmanović.\nOna je kazala da svake godine u svijetu od bolesti srca i krvnih sudova umire preko više od 17,5 miliona ljudi, a procjenjuje se da će do 2030. godine umrlih biti oko 23 miliona.\n„Prema poslednjim dostupnim podacima IJZCG iz Registra akutnog koronarnog sindroma, godišnje u Crnoj Gori od akutnog koronarnog sindroma oboli 1,44 hiljade ljudi“, rekla je Osmanović.\nPrema njenim riječima, polna distribucija oboljelih ukazuje na veću zastupljenost muškaraca u strukturi obolijevanja jer podaci pokazuju da su prijavljena 902 oboljela muškarca (63 odsto) i 538 žena (37 odsto).\nOsmanović je kazala da je u 2015. godini od akutnog koronarnog sindroma umrlo 59 osoba, odnosno 39 muškaraca i 20 žena.\nOna je kazala da se faktori rizika mogu prevenirati prestankom pušenja, jer ono šteti cjelokupnom zdravlju, a naročito kardiovaskularnom sistemu.\n„Treba biti umjeren u ishrani, smanjiti unos soli, obezbijediti organizmu dovoljnu količinu sna, ići kod izabranog ljekara na kontrolu krvnog pritiska, šećera i holesterola koji doprinose bolestima srca i krvnih sudova“, rekla je Osmanović.\nPrema njenim riječima, kod dosta ljudi nema kliničkih simptoma krvnog pritiska i zbog toga trebaju da idu kod izabranog doktora koji će im preporučiti odgovarajuću terapiju.\n„Danas je i Dan starijih, pa je poruka i za njih da povedu računa o svom zdravlju, jer obično već pate od nekih hroničnih bolesti, da redovno piju terapiju i upražnjavaju fizičku aktivnost u vidu šetnje, u dogovoru sa izabranim ljekarom“, kazala je Osmanović.\nSvaka druga osoba umre od bolesti srca\n25. 02. 2017. 4\n30. 06. 2014. 0


Otkup Dacia vozila - Otkup automobila Dacia\nDacia je rumunski proizvođač automobila, koji je poslednjih godina u Srbiji postao izrazito popularan, pre svega zbog sjajnih modela, ali i i niže cene nego one koje nudi konkurencija u istoj klasi automobila. Dacia je deo Reno grupe, pa su i delovi za ove automobile lako dostupni na zadovoljstvo njihovih mušterija. Naša agencija vrši otkup Dacia vozila, a ukoliko vam je potrebna takva vrsta usluge, proverite zašto smo najpovoljniji na tržištu.\nO kakvom se brendu automobila govori sam po sebi kaže podatak da je u junu 2016. godine Dacia proslavila 4 miliona prodatih vozila, što je svakako podatak za poštovanje. Ova kompanija posluje u 44 zemlje sveta, ali se negde njeni modeli prodaju pod imenom Reno, pre svega zbog prepoznatljivosti brenda. Svakako da je lakše u zemljama razvijenog sveta prodati brend Reno, nego Daciu. Ipak, kvalitet vozila je potpuno isti, što samo govori o dobrom poslovanju ove kompanije. Mi vršimo otkup Dacia vozila bez obzira na brend i marku, a na vama je da nas kontaktirate kada se odlučite na takav potez.\nJubilarno vozilo ove kompanije je Dacia Duster, vozilo koje je sada aktuelno a proizvodi ga ova kompanija. Osim ovog standardnog modela Dustera, zbog njegovog velikog uspeha na tržištu, u planu je proizvodnja Dustera sa sedam sedišta. Novi Duster će svakako karakterisati moderniji dizajn, prostraniji enterijer, a naravno podrazumeva se i bolja opremljenost vozila. Sve ovo naravno znači da će vozilo biti veće, što samo po sebi znaći da će i potrošnja biti neznatno veća. U našoj agenciji vršimo otkup Dacia vozila, kako biste na vreme počeli da skupljate novac za ovo zaista sjajno vozilo.\nNajveća prednost dacia vozila je svakako njihova kompatibilnost i dostupnost rezervnih delova, što samim tim utiče na i i cenu. Dacia nikada nije bila konkurent Mercedesu ili BMW-u, ali je uvek bila dobro rešenje za porodicu koja je jednostavno želela negde da otputuje na odmor. Kroz otkup Dacia vozila, možemo videti da je baš zbog tog koncepta izuzetno popularna u Srbiji.\nOtkup Dacia vozila radimo efikasno, a čitava procedura zajedno sa kompletiranjem dokumentacije i isplatom novca završava se u roku od nekoliko sati. Kako biste ubrzali čitav proces, dovoljno je da nam pošaljete slike vašeg automobila iz nekoliko uglova, a mi ćemo vam odmah potpuno besplatno izvršiti procenu vrednosti vašeg vozila.\nNaši agenti se nalaze u Beogradu, ali i u svim većim gradovima u Srbiji, pa je potpuno nebitno gde se nalazite kako bismo izvršili otkup Dacia vozila. Takođe, radimo sedam dana u nedelji, pa nas možete pozvati kad god vi to poželite.\nDovoljno je da nas kontaktirate telefonom, e-mailom ili preko društvenih mreža, i mi ćemo vam odgovoriti u najkraće mogućem roku.


Knjige | Saša Antonijević\nArhive oznaka: Knjige\nMafijaški način izgradnje puteva\nCitat iz romana „Kum“ Maria Puza u izdanju Lagune:\n"Kum", Mario Puzo\n„…Tu je bio Entoni Strači, koji je kontrolisao oblast Nju Džersija i dokove Menhetna s vestsajdske strane. Vodio je kocku u Nju Džersiju i imao dosta veza u političkoj mašini Demokratske partije. Posedovao je flotu teretnih kamiona koja mu je donela bogatstvo, pre svega zato što su ti kamioni mogli da putuju teško preopterećeni, a da ih inspekcija nije zaustavljala ni kažnjavala. Ovi kamioni uništavali su puteve, a onda je njegova firma za izgradnju puteva sklapala unosne ugovore s državom i popravljala ih. To je bila operacija od koje bi se zagrejalo svačije srce, posao koji sam stvara još posla. Strači je takođe staromodan i nikad nije zarađivao na prostituciji, ali pošto je svoje poslove obavljao na dokovima, bilo mu je nemoguće da se ne uključi u trgovinu drogom. Od Pet Porodica Njujorka, protivnika don Korleonea, njegova je bila najmanje moćna, ali najbolje obezbeđena…“\nOvaj unos je objavljen pod Knjige i označen sa citat, Knjige, kum, mafija, Mario Puzo, posao avgust 20, 2010 od strane Saša Antonijević.


Predsednik Barselone želi manji broj timova u Primeri :: Sportal\nPredsednik Barselone želi manji broj timova u Primeri\nAgencije - Vest objavljena: 19:17 - 21.11.2015\nPredsednik Barselone Sandro Roselj rekao je da se zalaže da se špansko fudbalsko prvenstvo smanji sa 20 na 16 klubova kao i da se ograniči količina novca koji troše bogate inostrane gazde pojedinih klubova.\nPredsednik Barselone govorio je u Cirihu na Međunarodnoj fudbalskoj konferenciji Arena, i tom prilikom ocenio da njegov klub i Real Madrid treba da pomognu ostalim timovima kroz ravnopravniju podelu novca od TV prava.\nBarselona i Real samostalno sklapaju ugovore o prodaji TV prava i na osnovu njih zaradjuju daleko više novca od njihovih rivala.\nRoselj je rekao da bi u sledećih pet godina mogao da se postigne "dogovor o zajednickkoj kasi u koju bi se slio novac", od tv prava na prenose utakmica španskog prvenstva.\nIpak, on je naglasio da njegov tim koji je u vlasništvu navijača ne može da se nosi finansijski sa ekipama koje imaju strane vlasnike koji koriste privatni kapital da kupe fudbalere.\nGovoreći danas na Međunarodnoj fudbalskoj konferenciji Arena Roselj je kazao da bi liga sa manjim brojem klubova bila kvalitetnija\nSandro Roselj Primera FK Barselona Evropski fudbal


Vila Kiki Resort - Grcka - Letovanje 2020\n39° 58' 53.2236" N, 23° 38' 17.574" E\nVila Kiki Resort je smeštena u mirnom delu Pefkohorija, u elitnom vikend naselju, u kome se nalaze vile poznatih Solunjana (umetnika, muzičara, sportista, lekara...). Pošto je smeštena u elitnom delu letovališta, bilo bi neukusno da odudara od ambijenta i da na neki način i sama ne liči na ostale vile. Samo okruženje nam govori da je ova vila idealna za one koji bi da pobegnu iz velegradskih gužvi, a pronadju mir i tišinu dok su na odmoru. Nekako se stiče utisak da ste van svih dešavanja, a da vam je s druge strane ipak sve na dohvat ruke. Sasvim je prirodno da veći deo dana provedete na nekoj od mnogobrojnih plaža Kasandre, ali ubeđeni smo da ce te jedva čekati smiraj dana I povratak u vilu. Vila se sastoji od dve zgrade, centralne, u kojoj je ukupno pet smeštajnih jedinica (4 apartmana, 2 duplaxa) i manje, odnosno depadansa u kome se nalaze svega dve smeštajne jedinice (1 studio, 1 apartman). Različita struktura smeštajnih jedinica je pogodna za smeštaj parova, porodica, ali je idealna I za veća društva. Imajući u vidu da je vila sagrađena pre dve godine, je dovoljan podatak, koji nas uverava da su smeštajne jedinice savremeno, potpuno opremljene, a takođe svaka ima novo i moderno kupatilo. Sam ulaz u vilu (metalna kapija, na daljinsko otvaranje, zidana ograda), vas uverava da ćete u ovoj vili imati potpunu privatnost. Naročito ako se odlučite da odmor provedete sa prijateljima, sa kojima ćete se verujemo najbolje opustiti pored roštilja, uz uzo ili čašu odabranog grčkog vina. Ako ste vas odmor upravo ovako zamislili, nema dileme pravi izbor je vila Kiki Resort... I, na kraju, ubeđeni smo da vas na odmoru najviše nervira bezuspešno traženje parking mesta, a što obično moze da pokvari vaše raspoloženje. U tom slučaju toga ovog puta neće biti, jer u dvorištu vile imate obezbeđeno parking mesto za vaš auto.


Bolest “ludih krava” registrovana na farmi u Poljskoj – PoljoMagazin\nU Poljskoj je registrovan slučaj atipične goveđe spongiformne encefalopatije (BSE), poznatije kao bolest “ludih krava”, na farmi u blizini granice sa Češkom, saopštila je Svetska organizacija za zdravlje životinja, čije je sedište u Parizu.\nBolest je registrovana na farmi krava u jugozapadnom gradu Mirsku, navodi se u saopštenju Organizacije, koje se poziva na Ministarstvo poljoprivrede Poljske.\nU saopštenju se navodi da je zaražena životinja ubijena.\nAtipična BSE može da se javi spontano kod stoke i da ima malu stopu širenja, navodi se u saopštenju.\nPrethodni poznati slučaj “ludih krava” u Poljskoj registrovan je u martu 2013. godine.\nFoto: Pixabay (VIVIANE6276 )


"Tehnički remont Bratunac": I žene u proizvodnji naoružanja - Glas Srpske\n"Tehnički remont Bratunac": I žene u proizvodnji naoružanja\nMilijana Latinović 08.11.2019 14:10\nBRATUNAC - Kompanija “Tehnički remont Bratunac” (TRB) otvoriće danas novi pogon za proizvodnju, u koji je uloženo više od milion maraka i u kojem će biti zaposleno 26 žena.\nOvo preduzeće, koje je kolijevka “despota”, prvog oklopnog vozila RS, mašine za humanitarno deminiranje MH-17 i službenog pištolja “RS9 vampir” otvaranjem novog pogona počinje realizaciju projekta “Iskra” koji je “Glas Srpske” nedavno najavio.\nVećinski vlasnik kompanije i generalni direktor Slavenko Ristić istakao je da je novi proizvodni pogon kompleks od tri objekta smještena na 3.000 metara kvadratnih u krugu kompanije u Bratuncu.\n- Jedan objekat je namijenjen za proizvodnju i montažu eksplozivnih materija u koji je postavljena linija za montažu minobacačkih, artiljerijskih i raketnih upaljača, kao i njihovih sklopova i podsklopova, dok je u drugom objektu skladište eksplozivnih materija, a treći je namijenjen za skladištenje gotovih proizvoda - pojasnio je Ristić i dodao da je kapacitet radnih mjesta u procesu montaže 35 radnika u jednoj smjeni.\nRistić je naglasio da će danas prva grupa od 26 radnica početi da radi.\n- Odlučili smo da i ženama omogućimo da rade u namjenskoj industriji, koja se tradicionalno veže za muškarce i siguran sam da će odlično obavljati posao. Smatram da su žene preciznije, posvećenije i opreznije u procesu montaže, ali i u radu sa osjetljivom materijom - rekao je Ristić.\nPredsjednik Upravnog odbora “Tehničkog remonta Bratunac” i zamjenik generalnog direktora Ljubomir Borovčanin kaže da je riječ o jedinstvenom projektu kakav do sada nije realizovan na ovim prostorima.\n- Projekat je obezbijeđen vrijednim ugovorima i orijentisan na izvoz gotovih proizvoda u inostranstvo - rekao je Borovčanin za “Glas Srpske” i dodao da će ovaj posao u velikoj mjeri doprinijeti još boljem poslovanju preduzeća.\nNačelnik Bratunca Nedeljko Mlađenović ističe za “Glas Srpske” da je ovo preduzeće primjer veoma uspješne privatizacije u Srpskoj i nosilac razvoja opštine.\n- Otvaranje novog pogona je veoma bitno za sve građane Bratunca, koji dobijaju priliku za zaposlenje u firmi koja zapošljava skoro 300 radnika. Ovo preduzeće ima odličnu saradnju sa opštinom i pokazuje visok nivo društvene odgovornosti.\nNijedna humanitarna akcija nije prošla bez njihove podrške, a osim toga uvijek su tu i za naše sportiste - rekao je Mlađenović i naglasio da će opština i u budućnosti pružati svu neophodnu podršku “Tehničkom remontu Bratunac”, koji danas proslavlja slavu kompanije - Mitrovdan.\nLjubomir Borovčanin ističe da su sve zaposlene radnice prošle adekvatnu obuku i dobile potrebne sertifikate za rad u pogonu.\n- U skladu sa ugovorima koje imamo potpisane sa našim partnerima, u dogledno vrijeme bićemo prinuđeni da povećavamo ljudske resurse - rekao je Borovčanin.


Dani brige o lokalnoj zajednici - Šumarice - Opportunity bankaOpportunity banka Dani brige o lokalnoj zajednici - Šumarice - Opportunity banka\nNovostiDani brige o lokalnoj zajednici – Šumarice\nSvake godine Opportunity banka tradicionalno organizuje Dan brige o lokalnoj zajednici. Ovaj dan simbolizuje prenošenje misije i vrednosti Opportunity banke na zaposlene, naše klijente kao i lokalne zajednice u kojima poslujemo. Suština događaja je podrška lokalnim zajednicama da obnove, osveže ili na drugi način unaprede neku od institucija od značaja za sve meštane. Uz donaciju, trudimo se da uvek i sami zasučemo rukave i tako učvrstimo odnose sa našim klijentima, osnažimo timski duh između svih naših zaposlenih i bolje se upoznamo bez obzira na mesto rada, poziciju ili godine.\nOve godine, Opportunity banka je odlučila da, uz malo drugačiji koncept, putem glasanja na zvaničnoj Facebook stranici banke, podrži tri lokalne zajednice –Šumarice (Divostin i Draču), Veliku Drenovu i Mošorin .\nTako smo subotu 04. avgusta proveli u Osnovnoj školi “Jovan Popović” u Šumaricama, prelepom mestu nadomak Kragujevca gde se nalazi i čuveni Spomen Park “Kragujevački oktobar”. Osnovna škola „Jovan Popović“ ima izdvojena odeljenja u Šumaricama, Divostinu i Drači, koja se nalaze na 6km , 11 km i 13 km od Kragujevca i pohađa je 150 đaka. Ova škola iz godine u godinu povećava broj novih školaraca, đaka prvaka, kojima je ovo glavno mesto okupljanja. Ovo su četvorogodišnje škole koje pohađaju deca od 7 do 11 godina.\nNas oko 70, zaposlenih Opportunity banke, dočekani smo raširenih ruku uz pravu srpsku dobrodošlicu, pa smo sa mnogo entuzijazma i dobrog raspoloženja započeli sređivanje škole. Trebalo je novim slojem boje osvežiti ogradu oko škole, fasade zgrade i stolariju (iznutra i spolja), i ono najvažnije – izbetonirati stazu kojom đaci mogu, bez obzira na vremenske prilike, da dođu do sportskog igrališta. Zajedno sa OBS volonterima radili su i nastavnici škole na čelu sa svojim direktorom, koji su bili više nego spremni da prekinu letnji raspust i pridruže nam se u volontiranju i druženju.\nŠkolama smo donirali i nove laminatne podove, kao i pločice za stepenište i kupatila, koji će biti postavljeni taman pred početak nove školske godine.\nKao i uvek, napustili smo Šumarice uz nova prijateljstva i punih srca, spremni za nove radne akcije koje nam tokom avgusta i septembra predstoje u Velikoj Drenovi i Mošorinu.\nPogledajte i prilog koji je uradila Radio Televizija Kragujevac o Danima brige o lokalnoj zajednici.


Velika Britanija: Rusija vodi rat protiv nas na više frontova - Sputnjik Srbija\n04:54 25 Maj 2020\nVelika Britanija: Rusija vodi rat protiv nas na više frontova\n13:05 09.12.2017 Preuzmite kraći link\nRuska Federacija vodi rat protiv Velike Britanije, i to na više frontova, izjavio je britanski ministar odbrane Gevin Vilijamson, prenosi list „Tajms“.\nKosačov: Amerika želi da uništi Sporazum o raketama\nPrema rečima Vilijamsona, u tom „prohladnom“ ratu Rusija je pokazala neverovatnu aktivnost u pokušajima da nanese štetu britanskim interesima.\n„Imamo posla sa Rusijom, koja konstantno povećava aktivnosti svojih podmornica u severnom Atlantiku, sa Rusijom koja je zadala veliki izazov NATO-u, Velikoj Britaniji, SAD i Istočnoj Evropi“, rekao je on.\nVilijamson je upozorio da britanske interese ugrožava i cela mreža „trolova“ i „botova“ koju kontroliše Kremlj, a vlada ruskog predsednika Vladimira Putina za London predstavlja „nenuklearnu vojnu pretnju“.\nOn se osvrnuo i na pitanje informacionog rata, rekavši da Moskva u tom pitanju „ne igra po pravilima“.\nrat, Gavin Vilijamson, Velika Britanija


Izgradnja tunela Hranjen: Uključilo se i Kantonalno tužilaštvo KS – Vijesti Online\nby Vijesti Online 06/08/2021, 01:41 2k Views\nRadovi na izgradnji tunela Hranjen se ne mogu nastaviti jer nisu “obezbijeđena dodatna sredstva za dalju realizaciju”. Izvođač je do sada izveo 37 posto radova na tunelu, utrošeno je 97 posto od ukupne vrijednosti ugovorenih radova, a proteklo je 80 posto ugovornog roka za završetak radova. U cijeli slučaj se uključilo i Kantonalno tužilaštvo Kantona Sarajevo.\n“Obavještavamo Vas da je Tužilaštvo Kantona Sarajevo po službenoj dužnosti formiralo predmet”, naveli su za iz KTKS.\n“Stav JP Autoceste FBiH je da, bez obzira na stanje u kome se projekt trenutno nalazi, ne treba odustati od izgradnje tunela Hranjen. Ono što slijedi je priprema za raspisivanje novog tendera za izbor izvođača radova u dogovoru s Vladom FBiH i to prema opštim uslovima ugovora FIDIC – Crvena knjiga, što bi omogućilo nastavak radova sa manjim rizikom u odnosu na ranije stanje“, zaključeno je.


06-11-2019 20:00 Ratni izveštaji Naoružanje Svet Planeta Video\nRusija je u Siriji došla u posed modernizovane izraelske rakete klase zemlja-vazduh, koja je bila lansirana iz raketnog sistema „Davidova praćka“, javljaju mediji.\nDavidova praćka (Foto: RIA)\nNavodi se da je raketa bila lansirana 23. jula 2018. godine. Sirijske snage su krenule na lice mesta i pronašle praktično neoštećenu raketu. Ona je bila prebačena na rusko-sirijsku vojnu bazu, odakle je bila poslata u Moskvu na dalje istraživanje, piše „Jerusalim post“.\nIzraelska vojska je pre dve godine dobila sistem „Davidova praćka“, dok je 23. jula 2018. godine bio prvi put upotrebljen — sistem je aktiviran nakon lansiranja iz Sirije dve rakete „Točka“.\nPrema podacima, sistem PVO „Davidova praćka“ nije presreo sirijske rakete koje nisu doletele do Izraela — eksplodirale su na izraelskoj teritoriji. „Davidova praćka“ je lansirala dve rakete, od kojih se jedna sama uništila iznad Golana.\nNavodi se da su rakete-presretači „Davidove praćke“ najskuplje na svetu i koristi ih izraelska vojska. Gde su tačno instalirani ovi sistemi — ostaje vojna tajna.\n„Davidova praćka“ radi na udaljenosti do 400 kilometara i direktan je konkurent S-400.\nAmerika želi da Srbiji uvede sankcije zbog ruskog oružja! Više o tome pročitajte OVDE!


uzbunjivači : Južne vesti\n"Mobing" centar: Uzbunjivači u zdravstvu bez zaštite, rukovodstva bez kazne\n09:35, 20. 11. 2021.\nPretnje, opomene, izbegavanje od strane kolega, otkaz, tortura - da se sa ovim suočavaju zaposleni u zdravstvu nakon što rukovodstvu ukažu na nepravilnosti u radu koje utiču i na lečenje pacijenata rekli su lekari iz Niša i Bora na konferenciji "Uzbunjivači u zdravstvu - cena ljudskog života ili opstanak na funkciji". Iako postoji Zakon o zaštiti uzbunjivača, učesnici su zaključili i da se oni često suočavaju sa progonom institucija koje su formalno zadužene da ih štite.\nUdruženje “Borba 018” podržava uzbunjivača iz Komunalne milicije u Nišu Aleksandra Todorovskog u zahtevima za smenu, kako pišu, nelegalnog rukovodstva. Sam uzbunjivač kaže da insistira na poštovanju zakona i dogovoru sa gradonačelnicom Niša o promeni aktuelnog načelnika. Dodaje da problema u službi ima puno i da su promene neophodne, a ako se ubrzo ne dese najavljuje štrajk glađu od 1. oktobra.\nNiška Hitna pomoć vratila RFZO-u oko 800.000 dinara zbog nezakonitih isplata radnicima\n12:32, 20. 8. 2021.\nKontrola Republičkog fonda za zdravstveno osiguranje utvrdila je da je prošle tri godine bilo nezakonitosti u određivanju koeficijenata, radnog vremena i prekovremenog rada pojedinih zaposlenih u Zavodu za hitnu medicinsku pomoć Niš, pa je pre četiri meseca tražila od te zdravstvene ustanove povraćaj 751.107 dinara. Direktor Hitne pomoći Slavoljub Živadinović navodi da je novac isplaćen juče, odnosno kad su se stekli uslovi.\n18:15, 16. 8. 2021.\nNakon što je uzbunjivač iz Komunalne milicije u Nišu Aleksandar Todorovski javno govorio da je aktuelni načelnik Goran Đorđević na to mesto postavljen protivzakonito, usledio je sastanak sa gradonačelnicom Niša Draganom Sotirovski. Navodi da je ona na sastanku obećala smenu Đorđevića i bolje uslove rada, pa ispunjenje obećanja čeka ove nedelje. Međutim, Sotirovski u odgovoru Južnim vestima ne govori o promeni na čelu Komunalne milicije.\nPostavljanje aktuelnog načelnika Komunalne milicije u Nišu Gorana Đorđevića suprotno je zakonu, tvrdi jedan od uzbunjivača iz ove službe i jedan od osnivača Udruženja “Borba 018” Aleksandar Todorovski. Prema njegovim rečima, Đorđević nije završio obuku za komunalnog milicajca niti lekarski pregled i nema obavljenu bezbednosnu proveru. Aktuelni načelnik je novinarima spustio slušalicu i ne saslušavši pitanja.\nNakon tri godine Sud potvrdio da je zaposleni sa niškog Fakulteta umetnosti uzbunjivao po zakonu\n09:22, 26. 7. 2021.\nVeć šest godina Vladimir Stanimirović ukazuje na, kako kaže, nezakonitosti na Fakultetu umetnosti u Nišu. Od zvaničnog uzbunjivanja navodi da je prošlo tri godine. Da je to radio po zakonu potvrđeno je pre skoro jedan mesec pravosnažnom presudom Prekršajnog apelacionog suda. Iako je bio bez posla tri godine, i presuda Kasacionog suda je doneta u njegovu korist, te se navodi da je dobio nezakonit otkaz.\nDrugo upozorenje pred otkaz, četiri meseca nakon što je dobio prvo, uručeno je opet doktoru Miodragu Brankoviću, uzbunjivaču iz niškog Zavoda za hitnu medicinsku pomoć. Nadležni su mu meru izrekli bez vođenja disciplinskog postupka, ističe Branković, kome se na teret stavlja da je pacijenta uputio u drugu ustanovu za usluge koju pruža Hitna pomoć. Direktor Hitne pomoći Slavoljub Živanović kaže da ne želi da komentariše ovaj slučaj jer je postupak u toku.\nInspektor Nešić: 4 meseca bez odgovora na moje navode o zloupotrebama u Gradskoj upravi\n08:33, 28. 5. 2021.\nDa li je ozakonjeno bez uslova za ozakonjenje, da li je izgrađeno bez odobrenja za izgradnju, da li je u jednom slučaju veliki bazen prikazan kao više malih, a tavanski prostor kao poslovni, od nadležnih je tražio da ispitaju niški inspektor Slaviša Nešić. Ranije je bio inspektor za zaštitu životne sredine, a nakon slučaja gromobrana prebačen je u prosvetnu inspekciju.\nSuđenje sindikalistima JKP „Gorica“ Radetu Rašoviću i Zoranu Jovanoviću odloženo je na zahtev okrivljenih, jer je advokatica Zorana Jovanovića iz zdravstvenih razloga bila sprečena da prisustvuje prvom ročištu. Protiv uzbunjivača krivičnu prijavu za izazivanje panike podnelo je rukovodstvo "Gorice". Jovanović i Rašović govorili su da su, iako je iz budžeta grada plaćena sahrana, socijalno ugrožene Nišlije sahranjivane u drvenim sanducima ili bez njih, kao i da hladnjače u niškoj kapeli nisu radile.\nSkoro sat vremena je 46-godišnji Nišlija čekao Hitnu pomoć nakon što mu je u toku noći pozlilo, ali je preminuo pre nego što je ekipa stigla i reanimacija nije uspela, svedoči lekar Miodrag Branković. Kao uzbunjivač je to i prijavio nadležnima, jer smatra da su mogli da spasu život čoveku da je ekipa reagovala na vreme. Iz Zavoda za hitnu medicinsku pomoć Niš odgovaraju da isputuju odgovornost zaposlenih koje je uzbunjivač prijavio.\nUzbunjivač Rade Rašović stanovnik nepostojeće države, ne zna kako je ostao bez državljanstva Srbije\n13:01, 3. 11. 2020.\nIako je 40 godina bio državljanin Republike Srbije, Nišlija Rade Rašović poslednjih meseci zvanično je stanovnik nepostojeće države. Nije mogao da se kandiduje za odbornika u niškoj Opštini Pantelej, jer mu u Izvodu iz matične knjige rođenih piše da je državljanin "Republike Crne Gore i Srbije i Crne Gore". Ipak, mogao je da glasa i upisan je u birački spisak kao srpski državljanin, te smatra da je sve zbog politike.\nNakon višegodišnjeg sudskog procesa, Vrhovni kasacioni sud u Beogradu doneo je konačnu presudu u korist uzbunjivača iz niške Hitne pomoći Dragana Stamenkovića. Sud je utvrdio da je Hitna pomoć prekšila Zakon o zaštiti uzbunjivača tako što je na 4 oglasne table objavila identitet uzbunjivača, što je prouzrokovalo njegovo šikaniranje kod kolega. Na ime troškova i naknade štete Hitna Stamenkoviću treba da isplati skoro 420.000 dinara.\nPištaljka: Ozbiljni propusti u radu suda u Nišu, uzbunjivač kažnjen, sudija napredovao\n08:25, 20. 8. 2020.\nNa osnovu prijave uzbunjivača Miroslava Pavličića bivši predsednik Višeg suda u Nišu utvrdio je znatan broj ozbiljnih propusta u radu nekadašnjeg predsednika Osnovnog suda u Nišu Gorana Spasića prilikom donošenja sudskih odluka, piše Pištaljka. Epilog svega je da je uzbunjivač kažnjen dok je Spasić napredovao na funkciju sudije Višeg suda.\nNačelnik Komunalne milicije o uzbunjivaču i zloupotrebama: Uputite pitanja načelniku Gradske uprave\n09:39, 25. 2. 2020.\nZa sva pitanja o uzbunjivaču u niškoj Komunalnoj miliciji, potencijalnim zloupotrebama, spaljivanju dokumentacije i ostalim problemima, načelnik Komunalne milicije Milan Đorđević uputio je na načelnika Uprave Ljubišu Janića. To ne bi bilo sporno da Đorđević nije dugogodišnji PR niških komunalaca i da je donedavno redovano davao izjave o svim temama koje se tiču funkcionisanja Komunalne milicije u Nišu.\nUzbunjivač Aleksandar Todorovski koji je ukazivao na zloupotrebe i spaljivanje dokaza u niškoj Komunalnoj miliciji, pozvao je sa građanskog protesta u Beogradu sve kolege iz javnih preduzeća u Srbiji da istupe i ukažu na zloupotrebe u svojim preduzećima.


Predstanici kompanije Northstar su se zahvalili potpredsjedniku Vlade na prijemu i spremnosti da sasluša probleme sa kojima se susrijeću prilikom realizacije projekta. Oni su potpredsjedniku Abazoviću detaljno predstavili projekat izgradnje luksuznog hotela, luksuznih turističkih vila i kondo hotela na Luštici, koji podrazumijeva investiciju vrijednu oko 400 miliona eura i 500 novih radnih mjesta.\nPredstavnici Northstar su istakli da su prethodno potpisali Ugovor sa hotelskim operaterom Marriott i da će hotel biti pod njihovim premium brendom The Ritz Carlton.\nPotpredsjednik Vlade Abazović je rekao da ovakvi projekti imaju podršku Vlade i da ih treba razvijati kako bi se Crna Gora što bolje predstavila kao luksuzna turistička destinacija. Konstatujući evidentne infrastrukturne probleme koji usporavaju realizaciju ovog projekta, Abazović je istakao da je cilj Crne Gore da afirmiše direktne strane investicije i ukljanja barijere koje se tiču realizacije sličnih projekata.


Gradonačelnik Subotice Modest Dulić danas je, u Zelenoj sali Gradske kuće, primio ambasadora Ruske Federacije u Srbiji Aleksandra Čepurina sa saradnicima. Tokom susreta razgovaralo se o saradnji u oblasti energetike i kulture, kao i o mogućnostima subotičkih privrednika da hranu koju proizvode plasiraju na rusko tržište.\nRusija je potvrdila da je veliki prijatelj Srbije i da podržava politiku naše zemlje na međunarodnom planu, ali i da je naš strateški partner u ekonomskim odnosima koji u narednom periodu mogu i da se unapređuju, rekao je, nakon susreta, gradonačelnik Dulić.\n- Razgovarali smo o potencijalima koje Srbija, ali i ovaj region mogu da imaju kada je u pitanju pre svega saradnja u energetskom sektoru, ali i u sektoru proizvodnje hrane kao i mogućnostima subotičkih privrednika da hranu koju proizvedu plasiraju na ogromno ali i zahtevno rusko tržište. Dogovorili smo se da u narednom periodu u Suboticu dođe ataše za privredu ambasade Rusije kome će naši poljoprivredni proizvođači, koji svojim kapacitetima i kvalitetom mogu da udovolje zahtevima Ruske Federacije, predstaviti šta je to što oni mogu da ponude ruskom tržištu, istakao je Modest Dulić.\nRazgovaralo se, kazao je gradonačelnik Dulić, i o saradnji u oblasti kulture, kao i vraćanju ruskog jezika u obrazovne ustanove.\n- Grad Subotica je, kao multikulturalni grad, uvek bio otvoren za različitosti, uvek je vrednovao i cenio kvalitet, tako da smo se dogovorili da ubuduće ruski ansambli gostuju u našem gradu i da to bude uvod u jedno novo prijateljstvo kada je kultura u pitanju. Govorili smo i o potrebi učenja ruskog jezika, jer ekonomska saradnja se, praktično, zasniva na poznavanju jezika. Mi ćemo, naravno, insistirati na tome da se ruski jezik, u skladu sa potrebama, ponovo vrati u obrazovne ustanove kako bi se i na taj način stvorila mogućnost da naši mladi ljudi uče jezik koji pruža perspektivu, posebno kada je reč o energetici, vojnoj i prehrambenoj industriji, naglasio je Modest Dulić.\nAmbasadar Čepurin je istakao da je Subotica lep i za Rusiju ekonomski i kulturno veoma važan grad.\n- Želimo da sarađujemo sa Suboticom i potrudićemo se da učinimo sve što zavisi od nas da se u srpsko-rusku saradnju uključi i Subotica. Za njen razvoj postoje mogućnosti, ocenio je ambasador Čepurin, i dodao da će u Suboticu sa saradnicima ponovo doći početkom leta.\nOn je kazao da je tokom dvodnevne posete Subotici bio dirnut iskrenim gostoprimstvom i pažnjom, da je ruska delegacija danas položila vence na Spomenik crvenoarmejcima na Pravoslavnom groblju u Dudovoj šumi i da je bio prijatno iznenađen prisustvom velikog braja starijih i mlađih ljudi i dece, kao i predstavnika crkve.\nRuska delegacija juče je posetila Društvo srpsko-ruskog prijateljsta „Sveti Aleksandar Nevski“ u Subotici, a ambasador Aleksandar Čepurin danas je na Otvorenom univerzitetu subotičkim studentima, članovima Društva i građanima održao predavanje na temu „Ekonomska saradnja Srbije i Rusije u budućnosti”.


Don Diablo, Imanbek i Trevor Danijel u zajedničkom hitu "Kill Me Better"\nSuperstar trio Don Diablo, Imanbek i Trevor Danijel isporučili su svoj zajednički trud, pesmu "Kill Me Better" (epic). Kombinujući retro-futuristički sint pop vajb osamdesetih sa sirovom emocijom modernog emo repa, evocira vanvremenski elektro-pop zvuk podvučen Danielovim bolnim vokalom. Pesma je odmah po izlasku dobila masivnu podršku svih digitalnih muzičkih servisa.\n“Ova godina mi je konačno dala vremena da poradim na svom fizičkom i metalnom zdravlju posle non-stop turneja koje sam imao tokom niza godina. U pesmi "Kill Me Better" suočio sam se sa svojim demonima sa kojima se borim jako dugo. Sve više ljudi otvoreno govori o svojim psihičkim problemima pa sam sa ovom globalnom saradnjom želeo posebno da istaknem i da pokažem da u svojoj borbi ljudi nisu sami”, otvoreno govori Don Diablo i nastavlja:\n“Imanbekov remiks "Roses", nije samo najveća traka ove godine, već je donela kompletno novi zvuk na dance scenu. Uz njega, želeo sam neki unikatan vokal, koji sam pronašao u Trevoru. Presrećan sam što sam imao priliku da sarađujem sa ovim neverovatnim talentovanim saradnicima", izjavio je Don Diablo.\nNeki od velikih dosadšnjih uspeha Don Diabla su:\n"Survive" sa Emeli Sandé i Gucci Mane, "Brave" sa Jessie J, kao i remiksi koje je radio sa zvezdama kao što su Ed Sheeran, Rihanna, Coldplay, Mark Ronson i Miley Cyrus.\nPoslušajte pesmu Don Diablo & Imanbek ft. Trevor Daniel - Kill Me Better


Nikezić: Odlazak Geoksa predstavlja socijalnu bombu za Vranje\nPolitika Autor:N103. avg. 202119:42\nPredsednik Resornog odbora za privredu i finansije Stranke slobode i pravde Dušan Nikezić izjavio je u Danu uživo da je, "ako pogledamo detaljnije naše javne finansije, ova vlast zadužila zemlju više nego sve prethodne vlasti zajedno". Ulaganje u infrastrukturu je, dodaje, uvek dobro, "ali ne na ovaj način". "Mi radimo stvari potpuno pogrešno. To ima smisla ako realizujemo na efikasan način, po najpovoljnijoj ceni, u kratkim rokovima i preko domaćih građevinskih firmi. Mi se zadužujemo kod stranih zemalja za projekte koji su nekoliko puta skuplji od njihove realne vrednosti, mimo tendera angažujemo građevinske firme iz tih zemalja, za cene koje su zaista neprihvatljive", kaže on.\n„Treba imati u vidu stav rukovodstva koji je pokazao da mu nije baš mnogo stalo do radnika. To vidimo po tome što je premijerka Ana Brnabić bila u Vranju i rekla da nemaju informacije da Geoks odlazi, a tri dana kasnije je predsednik rekao da to već znaju. Odlazak Geoksa predstavlja socijalnu bombu za Vranje, jer ovi ljudi neće moći preko noći da nađu posao“, kaže on.\nSSP Vučiću: Prestanite da ucenjujete građane radnim mestima\n„Srbija se razvijala mnogo sporije od zemalja regiona s kojima smo se poredili. Moramo da ulažemo u obrazovanje mladih ljudi da bi upravo dobili kvalifikovanu radnu snagu da radi na poslovima koji zahtevaju višu stručnu spremu“, kaže on.\n„Javni dug je značajno uvećan, zabrinjava činjenica da su najavljeni dogovoreni poslovi koji će dovesti do zaduživanja 50 milijardi evra“, kaže on.\nUlaganje u infrastrukturu je, dodaje, uvek dobro, „ali ne na ovaj način“.\n„Mi radimo stvari potpuno pogrešno. To ima smisla ako realizujemo na efikasan način, po najpovoljnijoj ceni, u kratkim rokovima i preko domaćih građevinskih firmi. Mi se zadužujemo kod stranih zemalja za projekte koji su nekoliko puta skuplji od njihove realne vrednosti, mimo tendera angažujemo građevinske firme iz tih zemalja, za cene koje su zaista neprihvatljive“, kaže on.\n„Međutim, ako se vi zadužujete da svima date malo, a onima kojima je najpotrebnije nedovoljno, onda nemate željeni efekat“, kaže Nikezić.\n„Mislim da smo svedoci da RZS poslednjih nekoliko godina redovno šteluje podatke kad god je to potrebno ovoj vlasti, to je posebno slučaj sa BDP, plašim se da je BDP niži nego što nam RZS to predstavlja, samim tim to znači da je udeo javnog duga u BDP veći nego što je to zvanično prikazano“, kaže on.\nVIDEO BONUS: Dragan Đilas o predlozima za izbore


Pausal.rs automatizuje poslovanje srpskih paušalaca\nDorotea Grbić, Sofija Popara, Dušanka Šešlija, Maja Novaković i Stefan Đorđević čine Pausal tim.\nIza servisa Pausal.rs danas stoji petočlani tim koji se u startap priču upustio nakon dugogodišnjeg rada u knjigovodstvenim agencijama, savetujući startape kroz svet finansija ali i radeći u fintech industriji. Iako se na samom servisu aktivno radi poslednjih 6 meseci, ideja nije nova, a rešenje nastoji da pomogne paušalcima koji su sami zaduženi za vođenje svog biznisa.\n„Paušalci provode dosta vremena na prikupljanje različitih informacija vezanih za vođenje agencije, a to vreme mogu pametnije da ulože u razvoj svoje ideje“, započela je razgovor Sofija Popara, izjavivši kako je odgovornost velika da se ne naprave greške u poslovanju koje je kasnije teško ispraviti. Pausal to rešava maksimalnom automatizacijom određenih procesa, a sve što njegovi korisnici treba da unesu jesu lični poslovni podaci. Fakture se generišu u svega par klikova, a aplikacija se bavi i drugim rešenjima.\nDomaći softver za naše paušalce\nSofija kaže kako je ideja za jedan ovakav servis potekla iz svakodnevnog rada sa startapima i preduzetnicima u finansijskom sektoru. Želja je bila da se pomogne domaćim frilenserima i manjim firmama koje posluju kao paušalno oporezovani preduzetnici i to na jedan moderan način, putem aplikacije koja je od prvog dana prilagođena lokalnim zakonima i potrebama:\nKroz naš servis korisnik dobija kompletnu podršku i potpunu kontrolu svog poslovanja u okvirima zakona. Trenutno je servis lokalizovan i posvećen isključivo potrebama domaćih paušalaca. Dok god se u potpunosti ne oblikuje za sve potrebe naših klijenata ne idemo dalje na razvijanje za druga tržišta.\nSvaka paušalna agencija ima mogućnost da napravi svoj profil na kome se nalaze osnovni poslovni podaci paušalca, a koji se koriste za dalje potrebe izrada faktura i drugih radnji (Izvor: Pausal.rs)\nPre samo nekoliko dana servis je izašao iz beta faze u kojoj su Pausal probali prvi korisnici, a koji je trajao mesec dana. Popara ističe kako je tim zadovoljan odazivom i angažovanošću korisnika, ali da su im njihove sugestije i kritike daleko značajnije u ovom trenutku – budući da su se na taj način još bolje upoznali sa potrebama paušalaca.\nNa pitanje da li su već videli i prve korisnike koji plaćaju, Sofija ukazuje na činjenicu da je servis tek u početnoj nedelji naplate, te da je u ovom trenutku nezahvalno govoriti o konverzijama. Ipak, tim je za sada izuzetno zadovoljan, a cena na mesečnom nivou za korišćenje aplikacije iznosi 690 dinara po korisniku.\nPartnerstvo sa Societe Generale za jak početak\nPausal tim uspeo je da ostvari i važno strateško partnerstvo sa Societe Generale Bankom u Srbiji koja je podržala razvoj ovog projekta, prepoznavši ga kao izuzetno perspektivnog, navode iz beogradskog startapa. Zahvaljujući tome, klijenti ove banke u mogućnosti su da koriste Pausal kako bi unapredili svoje poslovanje i to po 35% nižoj ceni (490 RSD). Kako Sofija kaže, do saradnje je došlo preko ICT Hub-a koji podržava ovaj tim od samog početka:\nPraksa u svetu je da bankarski sektor ulaže u interesantne i profitabilne finansijske startape koji raščlanjuju i uprošćavaju jednu ili nekoliko „komplikovanih“ bankarskih usluga, čineći ih prijemčivijim za krajnjeg korisnika.\nUpitavši koji su ujedno i najveći benefiti koje paušalci mogu očekivati od ovog servisa, Popara navodi da je to svakako ušteda vremena i novca. Cilj same aplikacije jeste osnaživanje preduzetnika da sami vode svoj posao, na lak i precizan način. Sva dokumenta i uputstva nalaze se na jednom mestu, a tu je i podrška knjigovodstvenog biroa Panda čiji su osnivači deo.\nIz odeljka „fakture“, korisnici su u mogućnosti da upravljaju svim izdatim računima prema klijentima (Izvor: Pausal)\nU samoj aplikaciji od korisnika se očekuje jedino da tačno popuni fakturu koju želi da izda a sve ostalo Pausal će automatski odraditi za njega. Aplikacija je ta koja šalje podsetnike o ključnim stvarima poput mesečnog plaćanja poreza i doprinosa, obnavljanja zdravstvene knjižice, približavanju zakonskog limita od 6 miliona dinara prometa, ali i o relevantnim promenama Zakona.\nSa ciljem edukacije budućih preduzetnika, tim vodi i besplatnu školu paušalnog poslovanja koja objašnjava glavne procese u otvaranju i vođenju paušalno oporezovane agencije, sa svim neophodnim formularima i uputstvima, ističe Popara.\nFeedback korisnika i responzivnost prvi na spisku\nServis Pausal.rs u ovom trenutku dostupan je isključivo kao web aplikacija. Popara kaže da je razvoj samog proizvoda izuzetno dinamičan, te da tim svakodnevno radi na usavršavanju postojećih funkcija i to na osnovu povratnih informacija koje dolaze od strane korisnika.\nIdeja je da Pausal bude dostupan i „u pokretu“, ali u vidu responzivne web aplikacije, pri čemu će se nativna mobilna aplikacija razvijati ukoliko za to bude bilo potrebe. Iako u ovom trenutku tim ne razmišlja o novim tržištima, Sofija i tim ne skrivaju želju da se pomogne i paušalcima iz regiona koji posluju po sličnom sistemu oporezivanja i čija se zakonska regulativa ne razlikuje previše od one u Srbiji.\n10. 7. 2016. u 18:23 Odgovori\nSrecno, ali Srbija nije trziste za software. Ja sam pokusao isto to sa netracuni.com\n20. 4. 2017. u 07:13 Odgovori\nBice sve više zastupljeni i software i hardver i sve druge aplikacije koje ti omogućavaju da uradis mnogo stvari sam… Ne placas druge vec sam mozes da vidis knjigovotstvo za tvoju firmu uz pomoć aplikacija… Odlična ideja nas nekoliko mozemo da nudimo knjig. usluge i pravne i jos mnogo stvari..


Vanredna situacija u Leskovcu do 27. jula – Info Centar Juga\nNa teritoriji grada Leskovca, na predlog Kriznog štaba, proglašena vanredna situacija. Ova odluka usledila je nakon povećanog broja obolelih i hospoitalizovanih pacijenata.\nKako je istakao komandamt Kriznog štaba i gradonačelnik Leskovca Goran Cvetanović vanredna situacija važiće od 13. do 27. jula. Cvetanović je istakao da je ova mera neophodna radi sveukupnog očuvanja zdravlja stanovništva i sprečavanja daljeg širenja virusa.\nVanredna situacija je uvedena na 14 dana i to od 13. do 27. jula, i nadamo se da je to dovoljno da se prekine lanac širenja zaraze. U ime čitavog Štaba apelujem na sve naše sugrađane da svi zajedno zaštitimo sebe, sopstvene porodice i druge“ – zaključio je gradonačelnik.\nNa sednici su usvojene i sledeće naredbe, preporuke i zaključci:\nOrganizovana okupljanja na prostoru javne namene, u zatvorenom prostoru ili na otvorenom prostoru, dozvoljena su samo kada se okuplja do 20 osoba. Pod organizovanim okupljanjem naročito se smatraju: proslave, muzičke, zabavne i kulturne manifestacije, sportski događaji sa prisustvom publike i slična okupljanja. Minimalna površina raspoloživog prostora je 4 kvadratna metra po osobi. Obavezno je držanje distance od 2 metra. Ograničava se radno vreme pružanja ugostiteljskih usluga, na način:\nU ugostiteljskom objektu, kockarnici i kladionici u zatvorenom prostoru broj gostiju se ograničava na minimalno 4 kvadratna metra korisne površine po gostu. Osoblje je obavezno da sve vreme koristi zaštitnu masku. Gost ne koristi zaštitnu masku samo dok sedi za stolom. Ovo znači da prilikom dolaska, odlaska, odlaska u toalet i slično gost je u obavezi da koristi zaštitnu masku. Na uluazu u objekat i u toaletu objekta obavezno je sredstvo za dezinfekciju ruku.\na) Ukoliko postoji mogućnost da se bašta otvorenog tipa proširi zauzećem javne površine, dozvoljeno je proširenje iste na javnu površinu bez povećanja kapaciteta (broj stolova, stolica ukoliko se na ovaj način smanjuje epidemiološki rizik po goste, pod uslovom da se ne ometa slobodan prolaz pešaka i ne ugrožava bezbednost kretanja).\nb) Gost ne koristi zaštitnu masku samo dok sedi za stolom. Prilikom dolaska, odlaska u toalet i slično gost je u obavezi da koristi zaštitnu masku.\nv) Posle svake upotrebe stolova i pribora moraju se dezinfikovati.\nDiskoteke i klubovi u zatvorenom prostoru u kome gosti stoje, kreću se ili igraju uz muziku, u periodu primene ovih mera mogu da rade samo u statičnom režimu (stolovi sa mestima za sedenje) na način regulisan pod tačkom\nDiskoteke i klubovi na otvorenom, u periodu primene ovih mera mogu da rade samo u statičnom režimu bašte otvorenog tipa.\nU obrazovnim ustanovama (predškolskim, školskim i visokoobrazovnim) odložiti sve skupove i svečanosti, na vremenski period od 14 dana. Prijemne i druge ispite, kao i upisne postupke organizovati uz primenu svih mera zaštite (maska, distanca, dezinfekcija ruku i prostorija).\nPreporučuje se odlaganje svadbi, kršenja, žurki i drugih proslava sa većim brojem učesnika, ili njihovo održavanje sa minimalno protokolarno potrebnim brojem ljudi, na vremenski period od 14 dana.\nZabranjuje se rad zatvorenih bazena, spa i velnes centara na vremenski period od 14 dana.\nObavezno korišćenje zaštitne maske na pijacama, a obaveza se odnosi na prodavce, kupce i radnike pijace.\nU predškolskim ustanovama sprovoditi sve mere zaštite u skladu sa uputstvima nadležnog ministarstva.\nU verskim objektima i prilikom verskih obreda sprovoditi sve mere lične zaštite.\nRad kozmetičkih, frizerskih salona, salona lepote, fitnes centara i teretana organizovati uz sprovođenja svih mera zaštite.\nU prodajnim objektima broj potrošača na najmanje 6 kvadratnih metara korisne površine po potrošaču.\nU parkovima, dečijim igralištima i sportskim otvorenim terenima obavezno je držanje fizičke distance od 2 metra, osim ukoliko borave sa licima iz porodičnog ili zajedničkog domaćinstva.\nProdužiti rad COVID 19 ambulante Doma zdravlja Leskovac sa radnim vremenom od 07 do 22 časova, ukoliko se trend porasta broja pacijenta u kovid ambulanti nastavi, otvoriti još jednu COVID 19 ambulantu Doma zdravlja Leskovac.\nPojačati kontrolu sprovođenja mera prevencije u javnim objektima, u gradskom prevozu i kolektivima od strane nadležnih inspekcijskih službi.\nKao obavezno preventivna mera pojačanog zdravstvenog nadzora, radi sprečavanja i suzbijanja zarazne bolesti COVID 19 određuje se nošenje zaštitnih maski u svim zatvorenim prostorima sa posebnim naglaskom na pošte, banke, javne institucije, prodavnice i tržne centre, na teritoriji grada Leskovca.\nNalaže se Gradskoj upravi – Odeljenju za inspekcijske poslove i Odeljenju za komunalne milicije da redovno kontrolišu sprovođenje napred naložene mere i da o tome redovno izveštavaju Gradski štab za vanredne situacije.\nNalaže se JKP „Komunalac“ Leskovac da pojača dizinfekciju javnih površina sa većom frekvencijom stanovništva, a posebno javne površine oko zdravstvenih ustanova na teritoriji grada Leskovca.\nUhapšen muškarac iz okoline Prokuplja zbog silovanja, izazivanje opšte opasnosti i krađe\nPredsednik opštine Medveđa dr Nebojša Arsić čestitao početak Ramazanskog posta\nEkonomsko osnaživanje romkinja u Leskovcu


NovaEnergija.net » intervju intervju – NovaEnergija.net\nKao i prethodnih godina, i tokom 2019. kandidati koji konkurišu za poslove su putem sajta poslovi.infostud.com dali svoj sud o načinu na koji su poslodavci organizovali proces selekcije i regrutacije u svojim kopanijama. U okviru istraženih 21.500 konkursa za posao i 6.572 pojedinačnih poslodavaca.\nTom prilikom je ocenama od 1 do 5 bodovan način na koji je kompanija zakazala intervju, kvalitet dobijenih informacija o radnom mestu, brzina završetka procesa selekcije, kao i obaveštavanje o ishodu konkursa. Za razliku od prethodnih godina, ove godine anketirani kandidati su dali odgovor i na pitanja da li su su pozvani na test ili intervju, kao i da li su tom prilikom dobili posao za raspisanu poziciju.\nOd ukupnog broja anketiranih skoro 77% kandidata nije dobilo povratnu informaciju od poslodavca, i takav pristup su ocenili sa negativnom ocenom 1.95. Izostanak povratne informacije, po kandidatima, u velikoj meri utiče na sam imidž kompanije, te je 65% anketiranih reklo da se ne bi ponovo prijavili na oglas poslodavca, a preko 70% kandidata ne bi preporučili bliskim osobama da konkurišu na oglase tog poslodavca.\nIako je zbog izostanka povratne informacije o ishodu konkursa i prošle godine preko 60% ispitanika reklo da se ne bi ponovo prijavili na oglas poslodavca i da to jako loše utiče na percepciju i brend samog poslodavca, kandidati su i ove godine u velikoj meri istakli svoje nezadovoljstvo merom u kojoj se to čini. Tako je izostanak poratne informacije i ove godine i dalje najslabije ocenjen u procesu selekcije i regrutacije sa prosečnom ocenom 1.91.\nU toku procesa selekcije i regrutacije kompanije su najbolje ocenjene za način na koje su zakazale test i intervju sa ocenom 3.96, a potom i za dobijene informacije o radnom mestu (opis posla, radni uslovi, visina zarade) ocenom 3.7. Brzina završetka procesa selekcije se našla na trećem mestu sa ocenom 3.6.\nKandidati koji su konkurisali su ujedno prepoznali i nagradilli kompanije koje su tokom 2019.godine ostvarile odlične rezultate u procesu selekcije i regrutacije. Ovom prilikom smo odražali mali koktel kako bi prvoplasiranima uručili specijalna priznanja za odličan rezultat.\nKompanije van IT sektora, čiji su proces selekcije i regrutacije kandidati najbolje ocenili su:\n2. Chemical Agrosava\n3. Continental Subotica\n5. Media Press Port\n10. Udruženje SEE ICT\nSa druge strane najbolje ocenjene IT kompanije su :\n3. Hyperoptic Ltd ogranak Beograd\n4. Euronet Services\n5. M&Y Systems, Co.\n7. Roaming Networks\n8. Clover Serbia\nHR agencije koje su dobile najviše ocene su:\n1. Tim centar\nIzvor: Infostud Promo\nIzostanak povratne informacije sa konkursa za posao najveća mana srpskih poslodavaca was last modified: December 13th, 2019 by Ivana Karanović\nIstorija vazduhoplovstva u Crnoj Gori duga je devet decenija. Od 2003. investirano je preko 30 miliona evra u modernizaciju oba aerodroma, pa je 2006. godine otvoren potpuno nov terminal Aerodroma…\nPlanirano je da testiranje AI detektora laži na granicama država članica Evropske Unije uskoro počne, a program je poneo ime iBorderCtrl. Test period će potrajati šest meseci, na granicama Mađarske,…\n“Šaptač” prodavaca savetuje: Budite empatični i dobro slušajte\nWes Schaeffer, mentor ili “šaptač” prodavaca jedan je od ključnih govornika na ovogodišnjoj SEMPL konferenciji, koja se održava 29. i 30. novembra u Portorožu, u Sloveniji. Pomogao je hiljadama preduzetnika…\n4 stvari koje ne treba govoriti na razgovoru za posao\nRazgovor za posao može biti jedno od najstresnijih iskustava u procesu traženja posla, naročito kad znate da vam samo jedan neprikladan komentar može uništiti šanse za zaposlenje. Dejl Vilijams i…\nKako pronaći posao preko društvenih mreža?!\nAko su onom gospodinu iz Koreje društvene mreže omogućile da nađe čoveka sa kojim će zajedno, na intimnoj večeri, pojesti jedan (veoma bitan) deo anatomije sa njegovog muškog tela, onda…\nHali Nahman je bivša HR partnerka. Obavila je na stotine intervjua za posao i prošla kroz različite procese izbora kandidata. Za sajt Manrepeller pisala je o tome koje to savete…\nU susret Sempl konferenciji intervju sa Dave Birssom kreativnim direktorom\nDave Birss je čovek od akcije. Proveo je veliki deo karijere na poziciji kreativnog direktora nekoliko najvećih i najboljih advertajzing agencija u Velikoj Britaniji., uključujući OgilvyOne, McCann Worldgroup i Poke.…\n6 saveta kako da se spremite za video intervju\nBilo da tražite onlajn posao u inostranstvu ili da stalan posao u stranoj firmi koja posluje u Srbiji, veoma je verovatno da će jedan krug selekcije biti upravo video intervju…


Ribarstvo isplativ posao – Portal NAŠE SELO\nKopredsednici Nacionalnog tima za preporod sela Srbije ministar Milan Krkobabić i akademik Dragan Škorić odgovarajući na pitanja zainteresovanih za ulaganje u ribarstvo, a posle konsultacija sa vrhunskim stručnjakom u toj oblasti prof. dr Zoranom Markovićem, članom Nacionalnog tima za preporod sela Srbije, poručuju povratnicima da ulaganje u ribarstvo može da bude veoma isplativo. Riba je namirnica budućnosti, kako zbog svojih nutritivnih i preventivnih zdravstvenih vrednosti, tako i zbog činjenice da Srbija raspolaže ogromnim resursima za gajenje slatkovodnih vrsta riba.\nRibarstvo u Srbiji se odvija kroz akvakulturu – gajenje riba, ribarstvo otvorenih voda i preradu riba. Akvakultura se realizuje u toplovodnim (šaranskim), hladnovodnim (pastrmskim) ribnjacima i RAS sistemima (recirkularni sistemi za proizvodnju ribe). Proizvodnja ribe u poslednjoj deceniji varira između 7.278 tona 2017. godine i 13.013 tona u 2011. godini. Prema količini proizvodene ribe Srbija je negde u sredini u poređenju sa članicama EU, a manju proizvodnju od Srbije ima 12 članica EU.\nSrbija bi ponovo mogla da bude izvoznik kavijara\nMinistar Krkobabić posebno naglašava neophodnost povećanja proizvodnje riba i udruživanja u specijalizovane ribarske zadruge.\n-Srbija bi ponovo mogla da bude veliki izvoznik kavijara kao pre više decenija, kada je u SAD i druge zemlje godišnje izvozila 2-3 tone tog specijaliteta po ceni od 900 dolara za kilogram i ostvarivala prihod veći od 2,5 miliona dolara. Kladovski kavijar se vekovima služio i na evropskim dvorovima. Zbog izgradnje dve đerdapske hidroeletrane šansu danas ima negotinski kavijar. Riba i riblji specijaliteti u većoj meri mogu da budu zanimljiva i isplativa ponuda i u jelovniku poljoprivrednih gazdinstava koje se bave seoskim turizmom. Činjenica da se tri četvrtine ribe koju konzumiraju građani Srbije uveze i za to država izdvaja ogromna finansijska sredstva ukazuje na neophodnost povećanja proizvodnje, čime bi se izdvajanja za uvoz slatkovodne ribe smanjila za oko deset miliona dolara godišnje. Resursi su veliki: samo u Vojvodini je više od 100 000 hektara koje se ne mogu koristiti za druge namene, a pogodne su za izgradnju šaranskih ribnjaka. Proizvodnja ribe u Srbiji, prema stručnim procenama, može da se poveća za 100 odsto, uz dobro osmišljen izvoz prerađevina od slatkovodne ribe, navodi Krkobabić i naglašava da se mora podsticati udruživanje, jer Srbija danas ima svega tri specijalizovane ribarske zadruge.\nUlaganja u ribnjak mogu da se vrate za 4 – 6 godina\nProfesor Marković ističe da u Evropi postoji ogroman deficit od preko 1,5 miliona tona ribe i da stalno raste njena konzumacija u Evropi i svetu. U Srbiji postoje veliki neiskorišćeni raspoloživi vodeni resursi (reke, potoci, jezera, kanali, podzemne vode), a posedujemo i sirovine: pšenicu, kukuruz, ječam, soju za proizvodnju hrane za ribe. Veliki su kapaciteti i za proizvodnju ekstrudirane hrane za ribu.\nPoljoprivredno ribarsko gazdinstvo svoju egzistenciju moglo bi da obezbedi proizvodnjom najmanje 10 tona ribe: to se u uslovima pastrmske proizvodnje može ostvariti na površini od 250 m2, odnosno 5 hektara šaranskog ribnjaka (u poluintenzivnoj proizvodnji), ili 1,5 hektara u intenzivnoj proizvodnji. Visina ulaganja su sa znatnim variranjima, što zavisi od konfiguracije terena, kvaliteta zemlje, blizine izvora za vodosnabdevanje, blizine puta i mogućnosti „kačenja“ na elektro mrežu, vrste materijala od kojih se gradi… Uložena sredstva u izgradnju ribnjaka se mogu vratiti za 4 do 6 godina.\nBroj registrovanih ribnjaka je 149, od čega 77 šaranskih, 68 pastrmskih i 4 ribnjaka (RAS sistema) za gajenje kečiga. Broj registrovanih poljoprivrednih gazdinstava za proizvodnju riba je 518, od kojih samo ribe gaji 126 gazdinstava, dok se 392, pored ribarstvom, bave i ratarstvom, voćarstvom, stočarstvom. U proizvodnji riba sa više od 90 procenata dominiraju šaran i kalifornijska pastrmka. Osim ove dve vrste, gaji se: som, smuđ, štuka, beli i sivi tolstolobik, beli amur, babuška i linjak na šaranskim ribnjacima i potočna pastrmka, mladica i lipljan na pastrmskim ribnjacima, kao i kečiga i sibirska jesetra u RAS sistemima. U izlovu iz otvorenih voda od 50-tak vrsta koje se izlovljavaju, dominiraju: šaran, som, smuđ, štuka, beli i sivi tolstolobik, beli amur, deverika i babuška.\nŠaranskih ribnjaka najviše u Vojvodini\nNacionalni tim za preporod sela Srbije preporučuje povratnicima i svim drugim zainteresovanim građanima da ulažu u ribarstvo, zatim da se udruže u postojeće ili osnuju specijalizovane ribarske zadruge i na taj način omoguće svojim porodicama pristojnu i sigurnu egzistenciju. Za sve zainteresovane, uz savete kako se mogu udružiti, Nacionalni tim za preporod sela Srbije organizovaće stručne posete uspešnim ribnjacima kao što su: Ribnjak u Rogačici kod Bajine Bašte, u Skržutima – obodi Zlatibora, „Riboteks“ u Gornjoj Trešnjici, “Kapetanski Rit” Kanjiža, “BioFiš” – ribnjaci u Somboru i Baču, DTD Ribarstvo – Jazovo, Centar za ribarstvo i primenjenu hidrobiologiju „Mali Dunav” Poljoprivrednog fakulteta u Beogradu – Grocka, u okviru koga je i Naselje praistorijskog ribara, čiji je tvorac i rukovodilac profesor Zoran Marković. Inicijativa za osnivanje ribarske zadruge stigla je od alasa iz Golupca, a sve specijalizovane ribarske zadruge će moći da konkurišu za podsticajna sredstva u okviru projekta „500 zadruga u 500 sela“, navodi se u saopštenju iz Kabineta Milana Krkobabića.\nTagged nacionalni tim za selo, Ribarstvo\nDo kraja oktobra otvoren konkurs za najlepšu pesmu o vinu\nI ove godine, povodom Mačkovog dana mladog portugizera, održava se i konkurs za najlepšu pesmu o vinu, i to 10. godinu za redom. Konkurs se realizuje u saradnji sa Srpskom čitaonicom iz Iriga, koja predstavlja najstarije čitalište na našim prostorima. Osnovana je 1842. godine i imala je veliku ulogu u očuvanju kulture i tradicije u […]\nMaline nema ko da bere ni za 80.000 dinara mesečno\nPosted on June 9, 2020 July 3, 2020 Author Sonja Cvetković


Memorandum o saradnji sa kolegama iz Makedonije – Agencija za sprečavanje korupcije\nDanas je u Beogradu potpisan Memorandum o saradnji između Državne komisije za sprečavanje korupcije Republike Makedonije i Agencije za borbu protiv korupcije. Memorandum su potpisali predsednik Komisije, Goran Milenkov i direktorka Agencije, Tatjana Babić.\nCilj potpisivanja Memoranduma o saradnji je razmena iskustava, informacija i tehničke pomoći, kao i podrška unapređenju rada u skladu sa nadležnostima dve institucije.\nDelegacija Državne komisije za sprečavanje korupcije Republike Makedonije boravi u dvodnevnoj radnoj poseti Agenciji za borbu protiv korupcije. Cilj posete je upoznavanje sa nadležnostima i radom Agencije, a posebno sa sistemom i softverskim rešenjima za vođenje registra funkcionera.


Đukanović: izmestiti ustoličenje sa Cetinja - Kazaljka\nNaslovna/Novo/Balkan/Đukanović: izmestiti ustoličenje sa Cetinja\nNije pametno insistirati na ustoličenju mitropolita SPC na Cetinju, tvrdi predsednik Crne Gore.\nkazaljka Send an email 28.08.2021.\nCETINJE – FoNet – 28. avgust 2021. – Predsednik Crne Gore Milo Đukanović najavio je danas da će 5. septembra biti na Cetinju da brani čast Crne Gore ukoliko njegov apel ne bude uvažen i ukoliko se ustoličenje mitropolita Joanikija ne izmesti u neki od brojnih hramova Srpske pravoslavne ckrve (SPC) u Crnoj Gori.\nĐukanović je na Cetinju, posle sastanka sa predsednikom Turske Redžepom Tajipom Erdoganom, rekao da će tamo biti sa većinskom Crnom Gorom i naveo da je ustoličenju mitropolita Joanikija dat neprimereno veliki značaj u državi Crnoj Gori koja je multiverska, sekularna i evropska, prenela je RTCG.\n“U dužem vremenskom periodu od zvaničnika iz Srbije i Beogradske patrijaršije moglo se čuti puno neprimerenih reči na račun Crne Gore i Crnogoraca. Te reči nigde u Crnoj Gori nisu mogle biti doživljene drugačije do kao vređanje naše države i pokušaj nipodaštavanja. Te okolnosti su doprinele da ovo pitanje dobije mnogo više politički karakter i postane bezbednosno značajno pitanje”, kazao je Đukanović.\nOn je istakao da se u Crnoj Gori, a posebno na Cetinju, ne može raditi ništa na silu i da to mora da razume novi mitropolit, patrijaršija, autoriteti u Srbiji i Crnoj Gori, dodavši da je posebno važno da rukovodstvo u Crnoj Gori ne dozvoli takve zlokobne namjere.\n“Ostaje mi da sa moje adrese uputim apel da nije pametno insistirati na ustoličenju mitropolita SPC na Cetinju u Cetinjskom manastiru. Mislim da je pametno izmestiti ustoličenje i to obaviti u nekom od drugih brojnih hramova SPC u Crnoj Gori”, istakao je Đukanović.\nOn je naveo da bi to jedino bio odgovoran odnos prema Crnoj Gori i njenim nacionalnim interesima, sve radi postizanja multietničke harmonije i dobrih međudržavnih odnosa”, naglasivši da želi budućnost sa međunacionalnim i verskim skladom.\n“U budućnosti želimo da svaki građanin Crne Gore, uključujući Crnogorce i Srbe, nesmetano uživa verske slobode i verska prava”, kazao je Đukanović i dodao da se nada da će njegov apel čuti i uvažiti oni koji treba da ga uvaže.\n“Upućujem ga sa osećajem izuzetne odgovornosti za očuvanje mira i stabilnosti. Kao što znate, ja sam i danas na Cetinju sa namerom da doprinesem afirmaciji naše spoljne politike i međunarodnog rejtinga. Nadam se da neću biti u situaciji, a moraću da budem ukoliko se apel ne uvaži, da 5. septembra i sam budem prisutan na Cetinju gde je većinska Crna Gora i gde se brani čast i dostojanstvo naše države”, rekao je Đukanović.


Direktor BMW otkrio koliko će "konja" imati novi M3 - BIGportal.ba\n5 Avgusta, 2019 5 Avgusta, 2019 060\nDirektor BMW M odeljenja Markus Flaš otkrio je nekoliko detalja u vezi sa novim M3.\nNovi M3 pod kodnim nazivom G80 će biti predstavljen na Sajmu automobila u Frankfurtu u septembru uz M4.\nNovi M3 će pokretati već standardni 3,0-litarski tvin-turbo šestocilindraš po doznakom S58. Isti motor će se naći i u nadolazećim M krosoverima X3 M i X4 M.\nKupci će u slučaju M3 imati na raspolaganju dve opcija sa 480 i 510 KS. Očekuje se da standardni M3 bude sa 480, dok će najverovatnije Competition paket imati 510.\nBMW 330i M Sport (2019)\nKao i u slučaju M5, i M3 će u standardnoj verziji imati pogon na sva četiri točka, dok će kupci moći da biraju opciju sa samo zadnjim pogonom.\nBMW planira i “čistije” verzije novih M automobila, pa se najavljuju M3 i M3 sa manje snage oko 450 KS koji će biti dostupni samo sa manuelnim menjačem i RWD upotpunjen elektronskim zaključavanjem diferencija.\nBMW ove “čistije” verzije najavljuje kao “povratak osnovama” i automobile koji će zadovoljiti one koji traže “vozačko automobilsko iskustvo” bez potrebe da prave kompromis zbog tehnologije i performansi.\nU Njemačkoj se za 3.790 evra prodaje dobro očuvani Jugo 45 iz 1981. godine\nSelfi gole Klaudije Šifer na naslovnici Voga je pun pogodak i raj za oči\nSkamaka častio „rosonere“, Milan zadržao drugo mjesto\nSada je svima jasno – Superlige Evrope neće biti


NAKON SAMITA Bivši šef CIA optužio američkog predsednika za IZDAJU\nDOBACIVANJE DOK CEO SVET GLEDA Ovo je momenat kada je Tramp bacio Melaniji loptu u sred konferencije sa Putinom (VIDEO)\nOna je tim rečima komentarisala Trampove izjave na zajedničkoj konferenciji za novinare sa Putinom posle samita u Helsinkiju.\nTramp je, stojeći pored Putina pred novinarama, rekao da nema razloga da smatra da je Rusija hakovala američke izbore 2016. kako bi njemu pomogla da pobedi i istakao da je Putin "izuzetno snažno to danas porekao". Lider demokrata u Senatu Čarls Šumer rekao je da je Trampov pristup u Helsinkiju danas bio bez presedana za jednog lidera SAD.\nČIJA JE VEĆA? Putin i Tramp su stigli na samit u crnim limuzinama, ali koja je BOLJA? (FOTO)\nNEKA ČEKA PAPA, ANGELA, TRAMP Otkrivena tajna zašto Putin večito kasni i ko ga je NAJDUŽE ČEKAO i to zbog Srbije\n- Da predsednik SAD stane na stranu predsednika Putina protiv sprovođenja američkog zakona, američkih vojnih zvaničnika i američkih obaveštajnih službi je nesmotreno, opasno i dokaz je slabosti - ocenio je Šumer.\nJoš jedan republikanski senator, Džef Flejk, okarakterisao je Trampove reči kao "sramotne": "Nikad nisam ni pomislio da ću doživeti dan kada će naš američki predsednik stati pored ruskog predsednika i okriviti SAD za rusku agresiju. To je sramotno".\n"ZARAD SREĆE NAŠIH NARODA" Si Đinping uputio telegram Putinu za Novu godinu


U TRAVNIKU ODRŽANA DRUGA AGMENTOR BIZNIS KLINIKA - FARMABIH.BA\nU Travniku je 19. decembra 2017. godine, održana druga AgMENTOR biznis klinika, za kompanije i grupe poljoprivrednih proizvođača i/ili preduzetnika iz općina/gradova regije Centralne BiH. Cilj ove biznis klinike bio je omogućiti proizvođačima i prerađivačima iz poljoprivrednog sektora savjetovanje iz oblasti marketinga i prodaje, uvođenja standarda, te dobrih higijenskih praksi za proizvodnju mliječnih proizvoda na porodičnim poljoprivrednim gazdinstvima.\nNa drugoj, od ukupno četiri planirane biznis klinike, prisustvovalo je 34 predstavnika agrobiznisa (firmi, zadruga, gazdinstava), koji su kroz direktne upite savjetnicima iz navedenih oblasti mogli dobiti konkretne odgovore, ali i prijedloge za buduće uspješno poslovanje.\nKlinika je bila koncipirana iz dva dijela. Na prvom, plenarnom dijelu, eksperti iz navedenih oblasti su imali priliku da prisutnim agrobiznisima predstave sebe i oblast svoje ekspertize, te da prođu kroz teme od zajedničkog interesa.\nU drugom dijelu klinike eksperti su dobili odvojene lokacije za direktno savjetovanje sa manjim grupama agrobiznisa ili „jedan-na-jedan“ savjetovanje. Grupe su formirane na osnovu interesa samih učesnika za specifična područja ekspertize. Za subjekte koji su aplicirali za dodatna savjetovanja, i koji ispunjavaju određene uvjete, organizirat će se dodatna savjetovanja iz navedenih oblasti ekspertize, kao dio Biznis klinike.


Još 54 potvrđena slučaja koronavirusa u Srbiji | Autonomija\nOd poslednjeg izveštaja do utorka, 24. marta u 15 časova, registrovano je još 54 slučaja koronavirusa, saopštio je na konferenciji za medije ministar zdravlja Zlatibor Lončar. Na sajtu covid19.rs navodi se da je do ovog trenutka ukupno registrovano 303 slučaja koronavirusa u Srbiji.\nMinistar je rekao da se 21 osoba nalazi na respiratoru, sa ozbiljnim tegobama i smatra se da su životno ugroženi. Lončar dodaje da se njih osmoro nalazi na lečenju u Beogradu na Infektivnoj klinici, petoro u Nišu, a po četvoro u Novom Sadu i Kragujevcu.\nNa bolničkom lečenju se nalazi ukupno 152 pacijenta, a 15 ih je otišlo kući, rekao je Lončar.\nOd poslednjeg izveštaja testirani su uzorci 94 osobe od kojih je 54 pozitivno i 40 negativno na novi koronavirus.\nOd 54 potvrđena slučaja od poslednjeg izveštaja, njih 27 je hospitalizovano, dok se isto toliko njih nalazi u kućnim uslovima.\n„Struka će, u konsultaciji sa stručnjacima iz Kine, preći u roku od dan-dva na novi metod borbe sa koronavirusom – više ljudi ćemo testirati“, rekao je Lončar.\n„To je strategija za koju smo se opredelili posle jučerašnjih razgovora i na osnovu iskustva u Kini“, rekao je Lončar.\nUsvojena je odluka koja se tiče korisnika socijalne pomoći, dodataka za pomoć i negu drugih lica, dečijih dodataka kao i građana sa pravom na sve naknade u vezi sa posebnom negom deteta.\nEpidemiolog Predrag Kon ocenio je danas da su brojevi potvrdjenih slučajeva infekcije korona virusom u Srbiji upozoravajući ali i dodao da „još uvek nisu strašni“.\n„Mi smo u 19. danu a imamo troje umrlih od kojih je dvoje imalo tegobe ili puno godina a što se tiče žene koja je umrla a nije imala prethodna oboljenja, verovatno je nešto što nema direktne veze sa infekcijom ali to možemo samo da teoretišemo“, kazao je Kon.\n„Mlađi ako i dospeju na respirator uglavnom to preguraju mada ne kažem da neće biti pojedinačnih slučajeva“, rekao je Kon.\n„Strateška promena je nešto što je potpuno poznato u epidemiologiji. Sada idemo na totalnu izolaciju, ako je do sada bila kućna izolacija nekog ko je bio pozitivan i da se striktno sprovodila tu ne bi bilo problema. Novo je da će svi ukućani i kontakti biti testirani, do sada smo pratili ako se pojavi simptom i to smo smatrali verovatnim slučajem. Sve to daće rezultate“, kazao je Kon.\nOna je dodala da su i u Kini stradali mahom stariji ljudi sa pridruženim bolestima.\n„Naravno da postoje izuzeci, mi smo svedoci toga. Bolest uvek može da iznenadi“, kazala je zamenica direktora Infektivne klinike.\nZamenica direktora Instituta za javno zdravlje „Dr Milan Jovanović Batut“ Darija Kisić Tepavčević kazala je da je suština novog pristupa da se traga za virusom i da se ne dozvoli da iz osobe koja trenutno ima infekciju pređe na novu, osetljivu osobu.\n„Virus jedino može da se razvija u našem organizmu, mi mu pružamo sve uslove za opstanak“, kazala je ona i pozvala građane da se uzdržavaju od kontakata.\nMinistar zdravlja Srbije Zlatibor Lončar potvrdio je večeras da je beba stara 28 dana u Kliničkom bolničkom centru „dr Dragiša Mišović“ zaražena korona virusom i naveo da je reč o drugoj bebi po redu.\n„Mi smo već imali bebu koja je bila pozitivna na korona virus, ali ona srećom nije imala nikakve tegobe niti komplikacije“, kazao je Lončar za Radio-televiziju Srbije.\n(N1, FoNet, Beta)


Mogućnosti saradnje privrednika Jajca sa privrednicima iz Turske - Općina Jajce\nMogućnosti saradnje privrednika Jajca sa privrednicima iz Turske\nFondacija BIGMEV – Turski Centar za razvoj odnosa sa Bosnom i Hercegovinom jučer je u Jajcu za privrednike sa ovog područja upriličila prezentaciju na temu „Mogućnosti saradnje Bosanskih i Turskih firmi i plasiranje proizvoda na Tursko tržište“. Razgovaralo se o načinima saradnje i povezivanja preduzeća sa područja Jajca sa preduzećima iz Turske. Učesnike je pozdravio Načelnik Općine Jajce Edin Hozan i zahvalio se na ponuđenoj saradnji a privrednike pozvao da iskoriste sve mogućnosti za proširenje tržišta i povećanje investicija.\nEkonomska saradnja sa Turskom je važna kako u pogledu plasmana naših proizvoda na tržištu Republike Turske, tako i mogućeg ulaganja Turske u privredu Jajca, ocjenjeno je tokom razgovora. Fondacija BIGMEV ponudila je privrednicima Jajca nekoliko mogućih načina uspostave saradnje, među kojima su zajednički nastupi na sajmovima u Turskoj i organizovana posjeta privredinika iz Jajca Turskoj koja bi mogla uslijediti već u aprilu mjesecu kao prvi korak u uspostavi saradnje.\nInače, Fondacija BIGMEV osnovana je s ciljem razvoja ekonomskih, kulturoloških i naučnih odnosa između Bosne i Hercegovine i Republike Turske. Fondacija pored Istanbula, ima urede u Bursi i u Sarajevu, a ciljevi su povećati nivo turskih investicija u Bosni i Hercegovini, povećati obim trgovinske razmjene između Bosne i Hercegovine i Republike Turske, stvaranje održivih veza između poslovnih krugova, unaprjeđenje odnosa BH dijaspore sa domovinom i dati doprinos u razvoju Bosne i Hercegovine.\nVi ste ovdje: Početak Aktuelnosti Vijesti Mogućnosti saradnje privrednika Jajca sa privrednicima iz Turske


Knjige o Rusiji u izdanju Lagune – Bookvar\nDve knjige koje za temu imaju Rusiju, „Samoubistvo“ Marka Aldanova i „Ništa nije istina i sve je moguće“ Pitera Pomeranceva u sredu, 21. oktobra naći će se u knjižarama.\n„Samoubistvo“ je remek-delo najvećeg ruskog pisca istorijskih romana XX veka Marka Aldanova (1888–1957), uzbudljiva panorama prilika u Rusiji i Evropi u vreme nastajanja i razvoja socijalističkih ideja i izbijanja Oktobarske revolucije. Prvi put se pojavljuje na srpskom jeziku u izdanju Lagune.\nRasvetljavajući sudbine pojedinaca, klasa, naroda pa i čitave protekle epohe, roman raspliće niti koje dovode do izbijanja Prvog svetskog rata i odgovornosti velikih sila koje su zbog pukog prestiža gurnule svet u globalnu kataklizmu. U romanu se mešaju zbivanja u Rusiji i evropskim prestonicama, svuda gde se okupljaju anarhosocijalisti svih boja i narodnosti, u kojima verno i živo svoje istorijske uloge igraju Lenjin, Staljin, nemački car Vilhelm II, Franja Josif, Musolini, Ajnštajn i mnoge drugi istorijski i izmišljeni likovi s početka XX veka.\nMajstor psihološkog portretisanja, erudita i poznavalac epohe o kojoj piše, neumorni istraživač istorijske građe koju vešto utkiva u romaneskno tkivo, Aldanov za junake svog romana uzima bračni par Lastočkin, idealiste i imućne preduzimače u Rusiji, zastupnike ideje pravednog i ustavnog društva i ukidanja carskog samodržavlja. Oni idealizuju potencijale i perspektive Rusije na pragu XX veka, pomažu i podržavaju sve snažniji revolucionarni pokret u zemlji i inostranstvu, precenjujući njegove ciljeve i potencijale, pa će i sami, posle sloma carizma i dolaska boljševika na vlast, podeliti sudbinu i stare Evrope i carske Rusije.\n„Ništa nije istina i sve je moguće“ je još jedna knjiga koja za temu ima Rusiju. Piter Pomerancev, britanski autor i TV producent, koji je emigrirao s roditeljima iz Sovjetskog Saveza kada je imao deset meseci (1978), napisao je neku vrstu memoara o onome što je video i doživeo tokom devet godina koliko je proveo u Rusiji (2001–2010) kao producent rijalitija. Fokusirao se na ono što Rusiju čini drugačijom u odnosu na ostale evropske zemlje. To su u stvari kratke priče koje zajedno predstavljaju sliku današnje Rusije. Priče su neverovatne: samoubistva ruskih supermodela u koja je uključena sekta samopomoći, žena koju je Kremlj optužio da se bavi ilegalnim poslom i koja je poslata u zatvor bez ikakvog razloga…\n„Ništa nije istina i sve je moguće“ je izuzetna knjiga – snažna i zabavna koliko i uznemirujuća – koja predstavlja uzbudljivu vožnju kroz politički i moralni vakuum savremene Rusije.\nLaguna je nedavno objavila i knjigu priča najvažnijeg savremenog ruskog pisca Viktora Peljevina, „Kristalni svet“.


Dan online - Regioni: U toku prijava za legalizaciju - 2020-10-26\nRegioni IZ SEKRETARIJATA ZA UREĐENJE PROSTORA UPUĆEN POZIV VLASNICIMA BESPRAVNO IZGRAĐENIH OBJEKATA\nSjedište Sekretarijata za uređenje prostora U toku prijava za legalizaciju\nBIJELO POLjE – Iz Sekretarijata za uređenje prostora upućen je poziv vlasnicima bespravno izgrađenih objekata da se prijave za njihovu legalizaciju. Naglašavaju da vlasnici bespravno izgrađenih objekata, shodno Zakonu o planiranju prostora i izgradnji objekata, koji je stupio na snagu 14. avgusta, mogu podnijeti zahtjeve za legalizaciju u prostorijama ovog opštinskog resora. Zahtjev se podnosi na posebnom obrascu koji se može preuzeti na šalteru Građanskog biroa u zgradi Opštine ili na zvaničnom sajtu Opštine Bijelo Polje.\n– Postupci legalizacije koji su pokrenuti zaključno sa 17. julom 2018. godine, za koje nije donijeto rješenje o prekidu postupka legalizacije, okončaće se u skladu sa novim Zakonom o planiranju prostora i izgradnji objekata i vlasnicima bespravnih objekata Sekretarijat za uređenje prostora uputiće poziv za kompletiranje dokumentacije u smislu člana 156 zakona. Za postupke u kojima je donijeto rješenje o prekidu postupka legalizacije Sekretarijat će utvrditi, po službenoj dužnosti, ispunjenost uslova za donošenje rješenja o legalizaciji shodno odredbama novog zakona i o istom obavijestiti podnosioce zahtjeva –navodi se u saopštenju.\nTakođe, podsjećaju da je u toku javna rasprava o Nacrtu odluke o naknadi za urbanu sanaciju.


ANA KORAĆ SKINULA VERENIČKI PRSTEN! Provozala se BESNOM MAŠINOM - RASKID sa Davidom joj nije TEŠKO PAO?! /FOTO/ - Informer\nAna skinula prsten\nPodsetimo, Ana Korać i David Dragojević započeli su svoju romansu tokom druge sezone "Zadruge" i važili su za jedan od najskladnijih parova na domaćoj javnoj sceni. Davidov drug, rijaliti učesnik i fudbaler, Lazar Jeremić prokomentarisao je za medije kako se David oseća nakon raskida:\n- Naravno da nije dobro, ko može biti dobro kad pukne nešto što je trajalo dve godine i kome si dao sve i za koga si bio tu i posvetio mu ceo svoj život. Na svaki mogući način si nešto pružio, odakle, šta i kako se ne dovodi u pitanje - rekao je Jeremić.\nVIP raskid David Dragojević Ana Korać džet set\nSoraja joj nasla matorog ali bogatog


Brnabić je novinarima rekla da je taj incident nešto što se desilo, ali da veruje da će Mihajlović naći načina da razgovara sa direktorima svih javnih preduzeća.\n- Vlada Srbije je kolektiv kao i svaki drugi, ima nesporazuma, ali rešićemo ih - rekla je Brnabić.\nOdgovarajući na pitanje o incidentu prošlog vikenda, kada je Mihajlović udaljila Bajatovića sa sastanka jer je došao bez saradnika, što je protumačila kao nepoštovanje Vlade Srbije, Brnabić je rekla da o tome nije razgovarala sa potpredsednicom Vlade i ministarskom Zoranom Mihajlović.\n- Imam dobru saradnju sa Dušanom Bajatovićem, Srbijagas je jedno od najvažnijih preduzeća. Verujem da će Mihajlović i Bajatović naći način da sarađuju - rekla je Brnabić.\n"NEMAM PROBLEM ŠTO ME ZOVU FIKUS" Brnabić: Kako god da me zovu važno je da napredujemo, imamo AMBICIOZNE CILJEVE\n"Ne vidim problem sa stupanjem na dužnost u nošnji"\nNovinare je interesovalo i mišljenje premijerke o potezima ambasadora Srbije u Rusiji za koga navode da je okrečio fasadu ambasade u boje omiljenog kluba, odluke ambasadora u Siriji da zastave na ambasadi budu spuštene na pola koplja zbog smrti mitropolita Amfilohija i ambasadora Srbije u Angoli koji je u toj zemlji stupio na dužnost u narodnoj nošnji.\nBrnabić je rekla da ne vidi problem u tome što je ambasador Srbije u Angoli stupio na dužnost u narodnoj nošnji i da je lepo što je to uradio.\n- Ne samo da je to prihvatljivo, nego taj potez pozdravljam - rekla je premijerka.\nU vezi sa postupcima ambasadora Srbije u Rusiji i Siriji, Brnabić je navela da bi o tome morala da se konsultuje sa ministrom spoljnih poslova Nikolom Selakoviće, jer, dodaje, "nije ispratila te stvari".\n- Ako postoji potreba, oglasiće se ministar Selaković - navela je predsednica vlade.\nVIDEO: Brnabić: Ne nameravamo da dalje pooštravamo mere\nBrnabić: Ne nameravamo da dalje pooštravamo mere


Nastava - Blic Online\nU Kragujevcu srednjoškolci već od ponedeljka na KOMBINOVANOJ NASTAVI\nU Kragujevcu je poslednjih dana sve nepovoljnija epidemiološka situacija, a zbog povećanog broja pozitivnih đaka u školama, srednjškolci u ovom gradu već od ponedeljka 6. septembra prelaze na kombinovni model nastave.\nVLADA SRPSKE ODLUČILA Nastava počinje 1. septembra, časovi traju 45 minuta\nImajući u vidu aktuelnu epidemiološku situaciju, odlučeno je da od 1.septembra počinje škola, a časovi će trajati po 45 minuta.\nTrivićeva naglašava: "Škole će biti spremne, predlažemo početak nastave 1. septembra"\nMinistarstvo prosvete i kulture predložiće Vladi Republike Srpske da nastava u Republici Srpskoj započne 1. septembra u školskim klupama, uz trajanje časova od 45 minuta i bez podele odeljenja na grupe, izjavila je resorni ministar Natalija Trivić.\nKrizni štab treba da donese što pre odluku da školska godina započne normalno s đacima u klupama, kako je bilo pre korone, kako bi se pripremile i škole, odnosno roditelji i učenici, rekao je zamenik gradonačelnika Beograda Goran Vesić, komentarišući razne najave u vezi s početkom školske godine i dodajući da ne vidi nijedan razlog da ne bude tako.\nTrivićeva i Zeljković o početku školske godine: Od vakcinacije prosvetara zavisi NAČIN ORGANIZACIJE NASTAVE\nMinistarka prosvete i kulture RS Natalija Trivić razgovarala je danas sa direktorom Instituta za javno zdravstvo RS Branislavom Zeljkovićem i doktoricom Jelom Aćimović, specijalistom epidemiologije u Institutu, o početku nove školske godine u Srpskoj.\nKonačna odluka kako će đaci ići u školu biće doneta tokom naredne nedelje na zasedanju Kriznog štaba, saznaje "Blic".\nSkoro 40 odsto BEZ NORME: U srednjim školama u Republici Srpskoj radi 3.945 nastavnika\nU srednjem obrazovanju u Republici Srpskoj u protekloj školskoj godini bilo je angažovano 3.945 nastavnika, ali čak 38,7 odsto njih nije imalo punu normu.


RTCG - Radio Televizija Crne Gore - Nacionalni javni servis :: Ekonomija :: Predložili prodaju akcija firme "Kotor – projekt"\n09. 09. 2019. 16:08 >> 16:08 0\nSavjet za privatizaciju i kapitalne projekte predložio je danas Vladi da u ovogodišnji Plan privatizacije uvrsti prodaju 16,65 odsto akcija kompanije Kotor – projekt, koje su u vlasništvu Investiciono razvojnog fonda (IRF).\nSavjet je dopunu ovogodišnjeg Plana privatizacije Vladi predložio na osnovu inicijative IRF-a.\n„Predlaže se da u ovogodišnji Plan privatizacije bude uvrštena i prodaja 16,65 odsto, odnosno 748 akcija kompanije Kotor – projekt koje su u vlasništvu Fonda“, navodi se u saopštenju Vlade.\nNa sjednici kojom je predsjedavao predsjednik Savjeta i premijer Duško Marković, usvojen je izvještaj revizorske kuće Omega iz Podgorice o reviziji realizacije ugovora o kupoprodaji i investiranju u dio lokaliteta fabrike Gornji Ibar, odnosno lokacije 1A, kao i ugovora o zakupu dijela lokaliteta te fabrike, odnosno lokacije 1B, za izvještajni period od oktobra 2015. godine do kraja prošle godine.\n„U izvještajima su nabrojane ključne aktivnosti Savjeta, rezultati sprovođenja Plana privatizacije kao i statistika realizacije zaključaka Savjeta u prvom polugodištu. Realizovano je 88 odsto zaključaka Savjeta, realizacija deset odsto je u toku, dok dva odsto zaključaka nije realizovano“, navodi se u saopštenju.


Vijeće ministara BiH proglasilo stanje prirodne i druge nesreće zbog korona virusa | Tacno.net\nAutor 👤RSE 17.3.2020. u 13:57\nDom zdravlja Omer Maslić u Sarajevu- Foto: Midhad Poturović RFE/RL\nOsim Kine u kojoj se pojavio korona virus, još 155 zemalja i regija su prijavile oboljele.\n“Nalazimo se na početku borbe portiv korona virusa. Pozivamo sve građane da djeluju u skladu sa preporukama zdravstvenih insitucija. Neki ljudi će morati biti sankcionisani, dolaze nam pozivi da ljudi koji su došli iz inostranstva se ne pridržavaju samoizlocacije“, kazao je Zoran Tegeltija, predsjedavajući Vijeća ministara BiH.\nDefinisano je i Koordinaciono tijelo za zaštitu i spašavanje, a na čelu ovog tijela će biti Fahrudin Radončić, ministar sigurnosti BIH.\nKoordinaciono tijelo je zaduženo za koordinaciju svih aktivnosti sa svim nivoima vlasti u Bosni i Hercegovini.\nKoordinaciono tijelo Bosne i Hercegovine za zaštitu i spašavanje ljudi i materijalnih dobara od prirodnih i drugih nesreća čini devet predstavnika Vijeća ministara BiH, pet predstavnika Vlade RS-a, pet predstavnika Vlade FBiH i dva člana Vlade Brčko distrikta BiH.\nPredsjedavajući Vijeća ministara BiH također je naveo da je potreban jednak tretman prema svim građanima na graničnim prelazima, te da je građanima obavezno izdati rješenja, bez obzira na kojoj granici ulaze i u koji entitet idu.\nFederacija BiH proglasila je dan ranije stanje nesreće, dok je Republika Srpska proglasila vanrednu situaciju.\nU Bosni i Hercegovini je do sada registrovano26 slučajeva oboljelih od korona virusa.\n– Korona virus (SARS-CoV-2) pojavio se u Kini krajem 2019. godine. Virus izaziva povišenu temperaturu, upalu pluća, a može dovesti i do smrti. Dva mjeseca nakon prvog prijavljenog slučaja, pored Kine, najviše zaraženih nalazi se u Italiji, Iranu i Španiji.\n182.424 7.155 79.433\n– Osim Kine u kojoj se prvi put pojavio virus, još 155 zemalja i regiona širom svijeta prijavila je infekciju pokazuju podaci američkog Johns Hopkins univerziteta.\n– Najveći broj zaraženih van Kine koja ima više od 81.053 oboljelih, nalazi se u Italiji 27.980, Iranu 14.991, Španiji 9.942 osoba, te Južnoj Koreji 8.320.\n– Broj preminulih najveći je u Kini – 3.230, te Italiji u kojoj je od korona virusa stradalo 2.158 osoba.\nBroj zaraženih na Zapadnom Balkanu:\n– Korona virus dolazi iz porodice virusa koja je nazvana prema svom izgledu jer ima oblik krune. Iz iste grupe virusa su se razvili SARS i MERS, virusi koji su u prošlosti izazvali epidemiju.\n– Bolest koju ovaj virus izaziva zove se: COVID-19\n– Preporuke Svjetske zdravstvene organizacije za sprečavanje širenja infekcije su: redovno pranje ruku, prekrivanje usta i nosa prilikom kašljanja i kihanja, temeljito kuhanje mesa i jaja, izbjegavanje bliskog kontakta sa osobama koje pokazuju simptome respiratornih oboljenja poput kašlja i kihanja.


Vulin čestitao Dan Vojske Srbije - Društvo - Dnevni list Danas\nPočetna » Društvo » Vulin čestitao Dan Vojske Srbije\nMinistar odbrane Aleksandar Vulin čestitao je danas pripadnicima Vojske 23. april – Dan Vojske Srbije ocenjujući da su u prethodnoj godini postigli zapažene rezultate i s uspehom održavali zahtevani nivo operativnih sposobnosti.\n0Piše: Beta 22. aprila 2019. 11.04 Izmenjeno: 25. aprila 2019. 04.04\n„Najveća vrednost pripadnika Vojske Srbije je u njihovom znanju, visokom nivou osposobljenosti i uvežbanosti za rad, dostojanstvenom držanju u vojničkom pozivu, zavidnom borbenom iskustvu i nepokolebljivoj odlučnosti da se po svaku cenu brani i odbrani naša otadžbina i zaštite njeni građani“, naveo je Vulin u čestitki.\nDodao je da predstojeće obaveze pred pripadnike Vojske postavljaju nove i složene zahteve.\n„Siguran sam da ćete u narednom periodu profesionalno izvršavati postavljene zadatke i podići na još viši nivo osposobljenost vaših sastava. Uz želju da u tome uspete, čestitam vam praznik“, napisao je Vulin.\nAleksandar Vulin, dan vojske srbije, Vojska SrbijeBeograd


Novi CEO VW-a će biti Matijas MIler - AUTOMOBILI\n10/07/2020 6:09:44 PM\nNASLOVNA / VESTI / Novi CEO VW-a će biti Matijas Miler\nCEO Porsche-a, Matijas Miler, je u petak imenovan je za CEO-a Volkswagena, nakon što je Martin Vinterkorn dao ostavku na toj poziciji zbog skandala sa lažiranjem podataka o zagađenju vazduha. U okviru obrazloženja odluke, aktuelni predsednik VW-a, Berthold Huber, izjavio je da Miler “ima jake strateške, korporativne i društvene kvalitete”.\nMiler koji će odmah preuzeti dužnost, rekao je da će njegov najpreči zadatak biti da vrati poverenje u VW grupu “kroz sveobuhvatnu istragu i maksimalnu transparentnost, ali i izvlačeći prave pouke iz sadašnje situacije”.\n“Volkswagen će pod mojim vođstvom uložiti napore da razvije najstrože propise prilagođavanja i upravljanja standardima u celoj industriji, i da ih primeni”, rekao je on.\nTagoviAutomobili CEO matijas miler Porsche pozicija Volkswagen vw\nPrethodno SAD menja sistem testiranja zbog VW-a\nSledeće Prva slika Megana za 2016 u saobraćaju


Jačanje podrške Francuske - Bolja Zemlja\nJačanje podrške Francuske\nPotpredsednik Vlade i ministar poljoprivrede, šumarstva i vodoprivrede Branislav Nedimović sastao se danas sa ambasadorom Francuske Pjer Košarom. Dva zvaničnika razgovarali su o procesu evrointegracija u kome se nalazi Srbija i podršci koju nam na tom putu pruža Francuska.\nZnačaj te podrške je svakako veći imajući u vidu da ta zemlja uskoro preuzima i šestomesečno predsedavanje Evropskom Unijom. Time će i Srbija imati snažniju podršku Francuske kroz pripremu za otvaranje predstojećeg klastera, a koji obuhvata i poglavlja iz oblasti poljoprivrede.\nIzvor: Saopštenje ministarstva\nPrethodni tekstPredlog nedelje-vino za svačiji ukus!\nSledeći tekstDa li znate da cveće u Srbiji postaje ozbiljan AGRObiznis? Ovo su podaci koji o tome govore!


Politika\t08.01.2019 15:53\nU osnovnoj školi u „Suanvu” u pekinškom kvartu Sinčeng danas je u napadu još uvek neidentifikovanim oružjem ranjeno 20 učenika, od kojih barem troje ima teške povrede, a prema informacijama kineskog lista „Saut Čajna morning post” napad je izveo bivši čistač škole koji je bio na probnom radu. Navodi se da je on bio besan što nije prošao probu.\nSingapurska ispostava „Jahu njuza” tvrdi da je napad izveden nožem i da deca imaju povrede glave. Kineska agencija Sinhua objavila je da se napad desio u 11.15 časova prepodne po lokalnom vremenu. Lokalna policija saopštila je putem kineske društvene mreže „Veibo” da je troje najteže ranjenih učenika u stabilnom stanju i da njihove povrede nisu opasne po život.\nNa internetu se pojavio snimak sa sastanka školskog osoblja i roditelja učenika na kojem je roditeljima rečeno da je napad izveo „radnik škole”. Za sada nije poznato čime je napad izveden, pominje se čekić ili nož. Očevidac sa lica je izjavio da je policija pojačala obezbeđenje u pekiškoj Dečjoj bolnici i bolnici „Suanvu” gde su smeštena ranjena deca.\nPodseća se da je poslednjih godina u Kini zabeležen niz napada na decu. U oktobru prošle godine 39-godišnja žena je pritvorena pod sumnjom da je izbola 14 dece u obdaništu u Čongćingu. Prethodno je u junu izbodeno i ubijeno dvoje dece ispred obdaništa u Šangaju, a u aprilu je devetoro dece stradalo u napadu nožem u školi u pokrajini Šansi, navodi Tanjug.


Roditelji, ne upisujte decu ranije u školu | Dečji sajt\nRoditelji, ne upisujte decu ranije u školu\nU želji da detetu kasnije olakšaju život, mnogi roditelji decu upisuju u školu pre sedmog rođendana, međutim, stručnjaci napominju da to ne bi trebalo da rade, a evo i zašto...\nIstraživači sa Stenford Univerziteta tvrde da je pogrešno upisivati decu u školu pre sedmog rođendana, kao i da se negativne posledice ranijeg polaska vide tek kasnije, sa 11 godina. Takva deca kao adolescenti češće imaju problem sa koncentracijom, lošije ocene i samokontrolu.\nTakođe, povećava se verovatnoća da će biti hiperaktivni. Ovo istraživanje nije iznenadilo naučnike jer su i ranije studije pokazale da mališani koji su "bezbrižni" sve do sedme godine, imaju bolje mentalno zdravlje.\nPodaci su posebno važni za zemlje u kojima je zakonom propisano da deca ranije polaze u školu. Na primer, u Velikoj Britaniji i Americi kreću sa pet godina, a u Francuskoj i Danskoj sa šest. U našoj zemlji, kao i u Švedskoj ili Finskoj prvi razred se upisuje sa navršenih sedam godina, pišu Novosti.


Vivo je najavio lansiranje tableta kojeg pokreće Snapdragon 870\nPočetnaVestiMobileVestiVivo je najavio lansiranje tableta kojeg pokreće Snapdragon 870\n28.11.2021 15:06 | 0 Mobile\nOčekivalo se da će vivo objaviti svoj prvi tablet u januaru, ali to se nije dogodilo. Međutim, kasnije u avgustu, potpredsednik kompanije vivo je rekao da će kompanija lansirati tablet u prvoj polovini 2022. godine, što znači bilo kada između januara i juna. I dok čekamo više detalja od vivo-a o njegovom prvom tabletu, pouzdani tipster Digital Chat Station otkrio je da će kompanija lansirati tablet sa Snapdragon 870 SoC-om. Mada je nejasno da li se odnosi na prvi tablet ili drugi model kompanije vivo.\nTakođe ne znamo naziv vivo tableta, ali kompanija je u junu zaštitila žig „vivo Pad“ kod Kancelarije Evropske unije za intelektualnu svojinu (EUIPO) pod klasom 9, koja pokriva nekoliko kategorija proizvoda, uključujući PDA i tablet računare.\nVivo uređaj za koji se veruje da je tablet takođe je primećen na veb stranici TUV-a sa baterijom od 8.040 mAh.\nVivo nije prva kompanija iz grupe BBK Electronics koja je lansirala tablet, javlja GSM Arena. Ta čast pripada Realmeu, koji je u septembru lansirao Realme Pad sa tankim dizajnom, metalnom konstrukcijom, Helio G80 čipom, ekranom od 10,4 inča i baterijom od 7100 mAh.\nPogledajte još: Predstavljen Vivo Y74s 5G: još jedan Dimensity 810 telefon sa glavnom kamerom od 50MP\nOsim vivo, očekuje se da će OnePlus i Oppo ući u segment tableta. Prvi je u julu zaštitio ime „OnePlus Pad“ kod EUIPO, a ranije ovog meseca smo videli procurelu sliku ovog drugog.\nNekoliko snimaka ekrana koji su procurili otkrilo je da će Oppo Pad (privremeni naziv) dolaziti sa Snapdragon 870 SoC-om, 6 GB RAM-a, 256 GB skladišnog prostora, ColorOS-om 12 zasnovanim na Android 11 i ekranom od 120 Hz, za koji Digital Chat Station kaže da je 11" LCD sa rezolucijom od 2.560 x 1.600 piksela.\nTipster takođe tvrdi da će Oppo Pad doći sa primarnom kamerom od 13 MP, sekundarnom kamerom od 8 MP, baterijom od 8.080 mAh i baznom cenom od 2.000 CNI (310 USD/275 EUR) u Kini.\nKompanije iz EU podnele su zvaničnu žalbu protiv Microsoft OneDrive Windows integracije\nMotorola pokreće novi projekat koji će promeniti način na koji koristimo telefone\nSamsung Galaxy Tab S8 serija je u potpunosti razotkrivena u novim informacijama 15.01.2022 11:51 0\nProcurele su navodne cene za Samsung Galaxy Tab S8 liniju tableta 12.01.2022 11:40 0\nLenovo Tab M10 (3. Gen) sa Android 11, 4 GB RAM-a se pojavljuje na Google Play konzoli 11.01.2022 12:53 0\nZvaničnik kompanije Lenovo objavio fotografije uživo Legion Y700 tableta za gaming 30.12.2021 17:11 0


Kreće trka za četiri stana - Glas Srpske\nAnita Janković-Rečević 11.07.2019 16:51\nBanjaluka - Građani Srpske koji žele da učestvuju u nagradnoj igri “Deset računa izbroji i stan osvoji” koverte sa fiskalnim računima ili slipovima od ponedjeljka mogu predavati u poslovnice “Pošta Srpske”, a najsrećniji će osvojiti četiri stana u banjalučkom naselju Lauš.\n- Ličnim podacima se smatraju ime, prezime, adresa prebivališta ili boravišta, te kontakt telefon učesnika. Popunjene koverte učesnici šalju preko javnog preduzeća “Pošte Srpske” bez naplate poštanske usluge - rekli su u Ministarstvu finansija i dodali da će koverte koje na prednjoj strani ne budu imale otisak poštanskog žiga “Pošta Srpske” biti nevažeće i neće učestvovati u izvlačenju.\n- Prvo izvlačenje biće 22. septembra, kada ćemo dodijeliti stan od 53,15 kvadrata vrijedan 110.552 marke, dok će drugi dobitnik stana od 60,14 kvadrata, u vrijednosti od 125.091 KM, biti poznat 29. septembra. Treće izvlačenje biće 6. oktobra, a srećnom dobitniku pripašće stan od 64,95 kvadrata, vrijedan 135.096 maraka. Četvrti stan od 67,60 kvadrata, vrijedan 140.608 KM, biće izvučen 13. oktobra - naveli su u Ministarstvu finansija i dodali da se sve četiri stana nalaze na adresi Karađorđeva 79 u Banjaluci.\n- Računi i slipovi ne smiju biti stariji od 1. juna - rekao je Šegrt i dodao da neće važiti slipovi izdati na bankomatima, već samo oni dobijeni prilikom kupovine.\n- Izvlačenje nagrada će se vršiti u prisustvu petočlane komisije za praćenje regularnosti izvlačenja, čija je obaveza da vrši nadzor i kontrolu toka izvlačenja, te da obezbijedi regularnost i sačini zapisnik - pojasnili su u ministarstvu.\nMinistarstvo civilnih poslova: Izbjeći odlazak mladih\nBivši vladika Vasilije u bijeljinskoj bolnici zbog zaraze koronom\nInfektolog Tatjana Roganović: Situacija ozbiljna, nema mjesta za opuštanje\nU Banje putuje 59 penzionera


Najpopularnija internet prodavnica u Švajcarskoj širi svoj tim u Beogradu | Vesti o zapošljavanju | Poslovi Infostud\nDrugu godinu zaredom, svedoci smo revolucije internet trgovine. Dok su kupci usled pandemije menjali svakodnevicu, navike i želje, kompanije su prolazile kroz digitalnu transformaciju biznisa, menjale strategije, dajući primat onlajn kanalima i alatima. Internet je „preko noći“ postao dominantan kanal komunikacije i informisanja kako na svetskom tako i na domaćem tržištu. Broj onlajn kupovina u Srbiji je sa 7 miliona u 2019, porastao na 14,3 miliona u 2020. godini, dok je u protekloj godini u Srbiji potrošeno 455 miliona evra, a 1,8 miliona građana koristilo je usluge onlajn kupovine.\nJedna od najpopularnijih internet prodavnica koja posluje na tržištu Švajcarske od 2001. i Nemačke od 2018. godine, sa preko tri miliona različitih proizvoda u svojoj ponudi, danas broji više od 2.500 ljudi na internacionalnom nivou. Digitec Galaxus se u 2020. godini istakao svojim vrtoglavim uspehom i rastom od neverovatnih 59%, sa ukupnim prometom od preko 1,6 milijardi evra.\nTrend rasta onlajn trgovine osetan je u svim segmentima, a predviđanja su da će se do 2030. godine više od 85% kompanija globalno baviti e-trgovinom. Za Srbiju je prognoza da će ukupna investicija u onlajn trgovini tokom 2021. preći 400 miliona evra, što znači da sve veći broj kupaca ukazuje poverenje i usvaja benefite e-kupovine.\n„Plan za naredni period je osvajanje evropskog tržišta. Naša strategija je da poslovanje proširimo, za početak, i na teritoriju Austrije i to već u 2021. godini, dok u narednim godinama sledi ekspanzija na ostatak Evrope. Fokus u Beogradu će biti na razvoju novih odeljenja, širenju asortimana i količini podataka o proizvodima, što će prirodno otvoriti prostor za širenje timova i novih radnih mesta, pre svega za IT stručnjake. Nastojimo da pažljivo pratimo dalji razvoj srpskog tržišta. Ulazak na domaće tržište i otvaranje internet prodavnice u Srbiji, je vrlo moguće, jer verujemo da će naš biznis model, dvadesetogodišnje iskustvo kojim se možemo pohvaliti i kultura kompanije biti uspešni na ovom podneblju,“ zaljučio je Zabunović.\nProces selekcije u kompaniji MIND - Milanović Industries Group\n18.10.2021 • 0\nKako je raditi u kompaniji Trizma


Lalatović sa tribina vodio Vošu do pobede – KAFANSKI SELEKTOR\n3. октобра 2016. 30. октобра 2017. Jovana Kožlović 0 Comments\nPrvo poluvreme pripalo je favoritu, ekipi Vojvodine koja je krenula silovito i već u 13. minutu povela golom kapitena Dejana Melega. Najlepša akcija “lala” viđena je kada je Paločević lob pasom idealno proigrao Malbašića, a ovaj je pogodio spoljni deo mreže. Sredinom prvog poluvremena Metalac je zapretio preko Valberta, ali je Kordić odbranio. Isti igrač je imao šansu i krajem prvog dela meča, ali mreža mladog Vošinog golmana ostala je mirna.\nU drugom delu Metalac je imao veći posed lopte i delovao je konkretnije, ali nedostajala je dobra završnica. Obe strane su napadale, crveno-beli su pokušavali preko Malbašića, Trifunovića, Trujića međutim rezultat se nije menjao. Sve vreme kažnjeni strateg Vojvodine, Nenad Lalatović, bodrio je i vodio ekipu sa zapadne tribine stadiona „Karađorđe“ što je publika pozdravila apauzom. Do kraja Metalac je pokušavao da poravna rezultat, pogotovo posle crvenog kartona koji je dobio Jovančić zbog prekršaja nad Rovčannom.\nIpak, minimalna ali važna pobeda Vojvodine, koja je uspela da se oporavi od poraza u Beogradu i vrati se na pobednički kolosek i tako nastavi borbu za prvo mesto.\n← Goleada u Ivanjici, Luković upisao 100. meč u dresu Zvezde\nZa fudbal je potrebna igra, a za igru (dvadeset) dvoje… →\n12. децембра 2017. Drenko Šćekić 0